Saint-Jean-sur-Mayenne - Wikipedia, entziklopedia askea.\nArtikulu hau Mayenneko udalerriari buruzkoa da; beste esanahietarako, ikus «Saint-Jean».\nOlivier BARRE (2014-2020)\n48° 07′ 59″ N, 0° 45′ 08″ W / 48.1331°N,0.7522°W / 48.1331; -0.7522Koordenatuak: 48° 07′ 59″ N, 0° 45′ 08″ W / 48.1331°N,0.7522°W / 48.1331; -0.7522\nAndouillé, Changé, Louverné, Montflours, Sacé eta Saint-Germain-le-Fouilloux\nSaint-Jean-sur-Mayenne Frantziako udalerria da, Mayenne departamenduan dagoena, Pays de la Loire eskualdean. 2013an 1.389 biztanle zituen.\n2007an Saint-Jean-sur-Mayenne udalerrian erroldatutako biztanleak 1.389 ziren. Familiak 491 ziren, horien artean 86 pertsona bakarrekoak ziren (39 bakarrik bizi ziren gizonak eta 47 bakarrik bizi ziren emakumeak), 149 seme-alabarik gabeko familiak ziren, 248 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 557 etxebizitza zeuden, 492 familiaren etxebizitza nagusia ziren, 37 bigarren erresidentzia ziren eta 28 hutsik zeuden. 541 etxeak ziren eta 17 apartamentuak ziren. 492 etxebizitza nagusietatik 403 bere jabearen bizilekua ziren, 85 alokairuan okupaturik zeuden eta 5 doan lagata zeuden; 4 etxek gela bat zuten, 16 etxek bi zituzten, 61 etxek hiru zituzten, 101 etxek lau zituzten eta 311 etxek bost zituzten. 372 etxek euren parking plaza propioa zuten azpian. 164 etxetan ibilgailu bat zegoen eta 305 etxetan bat baino gehiago zituzten.\nSaint-Jean-sur-Mayenne udalerriko biztanleria-piramidea 2009an .\n2007an lan egiteko adina zuten pertsonak 905 ziren, horien artean 725 aktiboak ziren eta 180 inaktiboak ziren. 725 pertsona aktiboetatik 702 lanean zeuden (372 gizon eta 330 emakume) eta 24 langabezian zeuden (9 gizon eta 15 emakume). 180 pertsona inaktiboetatik 60 erretiraturik zeuden, 88 ikasten zeuden eta 32 "bestelako inaktibo" gisa sailkaturik zeuden.\n2009an Saint-Jean-sur-Mayenne udalerrian 518 unitate fiskal zeuden, 1.499 pertsonek osaturik. Pertsona bakoitzeko diru-sarrera fiskalaren mediana urteko 19.417 euro zen. \n2007an zeuden 39 komertzioetatik, 3 erauzte enpresak ziren, 2 janari enpresak ziren, 1 material elektrikoaren fabrikazioko enpresa zen, 3 bestelako produktu industrialen fabrikazioko enpresak ziren, 9 eraikuntza enpresak ziren, 7 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 2 finantziazio enpresak ziren, 5 zerbitzu enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 11 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 igeltseroa, 2 margolariak, 3 zurginak, 1 argiketaria eta 2 ile apaindegiak.\n2000. urtean Saint-Jean-sur-Mayenne udalerrian 30 nekazaritza-ustiategi zeuden, 1.240 hektarea erabiltzen.\nBNF: 15264022q (data)


Arizmendi UDAk lortu du Euskal Ligara igotzea - Goiena.eus\nArizmendi UDAk lortu du Euskal Ligara igotzea\nOndo sufrituta baina lortu du igoera Arizmendi UDAk. Hiruna berdindu du Ostadarren aurka Lasarten, eta nahikoa izan du puntu bakar hori. Arizmendiko erregional mailako jokalarien eta alebinen babesa izan dute, eta horien babesa ezinbestekoa izan da partidu gogor bati aurre egiteko.\nArizmendi UDA taldeko kideak koparekin. | Ikusi handiago | Argazki originala\nJokoan zutena jakinik bi taldeak zelairatu dira irabazteko guztia ematera, eta halaxe jokatu dute partidu guztia. Ostadarrek etxean jokatzearen abantaila izan du, baina lehen gola Arizmendi UDAkoek egin dute, Eider Altubek. Beheralditxoa etorri da ondoren, eta hori aprobetxatuta berdindu egin dute etxekoek. Halaxe joan dira atsedenaldira.\nBigarren zatian Ostadarrekoak gehixeago izan dira baina lehen gola Arizmendi UDAko Alaitz Beltran de Herediak egin du. Etxekoek ez dute behera egin, eta berdinketa iritsi da. Ane Vicentek hirugarrena egin du partidua bukatzear zegoela, baina, azken minutuetan etxekoen aldeko penaltia adierazi du epaileak, eta horiek ez dute hutsik egin. Halaxe bukatu da partidua, eta Ordiziren eta Anaitasunaren arteko emaitzaren zain geratu dira ospatzen hasi aurretik. Haiek ere berdindu egin dutela jakinda hasi dituzte ospakizunak. "Halako partiduak beti dira zailak, hori jakinekoa zen. Hiru taldeek, Anaitasunak, Ostadarrek eta guk oso puntu gutxiren aldea genuen, eta horrek erakusten du egon den parekotasuna", adierazi du bukaeran Esti Loiti entrenatzaileak.\nLehen fase ezinhobea egin zuen Arizmendi UDAk eta multzoko liderra izan zen. Igoera fasearen hasiera, baina, trabatu egin zitzaien. "Denboraldia hasi genuen 14 edo 15 jokalarirekin, baina poliki-poliki gutxitzen joan dira, lesioak izan ditugulako, eta zoritxarrez, larriak. Horrek eragin handia izan zuen taldearen jokoan eta beheraldia pasatu genuen. Azkenean geure lekura bueltatu gara, kadeteen laguntza tarteko". Horregatik igoera "merezitakoa" dela uste du Loitik.\nZaleak, Arizmendiko erregionaleko mutilak eta neska alebinak, joan izana gaur, Lasartera, eskertu du: "Zale horiek egin dutena sekulakoa izan da, izugarria. Gure taldea hotza da halakoetarako eta berotasun hori eskertu egin dugu. Jokalariak harrituta zeuden: sekula ez zaigu halakorik pasatu, zioten". Gaur ospatzera joango direla adierazi du Loitik, eta aurrera begira datozen egunetan jarriko dira: "Euskal Liga beste maila bat da. Aurre egiteko moduan gaude baina orain dauden seniorrak geratuz gero eta taldea handituta, 14 edo 15 jokalari ez direlako nahikoa. Ikusiko dugu zer gertatzen den".\nArizmendi UDAk borrokan eginda lortu du igoera


29 urtarrila, 2018 1+1, Iritzia 477\nOrain egun gutxi jakin dugu Eusko Jaurlaritzak, hiru aldundiek, Eudelek eta gobernuz kanpoko hainbat erakundek familia eta haurren ituna sinatu dutela. Bigarren umearengatik ematen den diru laguntza 3 urtera arte luzatuko da itun honetan adostutakoaren arabera.\nUlertzekoa da jaiotza tasa handitzeko helburua izatea eta familiei haur horiek hezteko laguntzak bideratu nahi izatea. Baina, ezagutzen al duzu zuk inor ematen diren laguntzengatik familia izan duenik? Jaiotzean emandako diruaz gain ez al lirateke hainbatetan aipatzen diren kontziliazio neurri horiek benetan gauzatu beharko? Lana eta familia uztartu ahal izateko baimenak, ordutegi moldaketak… Amatasun baimena lau hilabetekoa da gurean, Europa iparraldean sei hilabetetik gorakoa denean. Aitatasun baimena, berriz, duela hiru urte hamabost egun soilekoa zen eta egun indarrean dagoena, hilabetekoa, orain gutxi sartu da indarrean.\nBestalde, gizarteak daraman garapenarekin ezin ahaztuko dugu gero eta jende nagusi gehiago dugula. Datozen urteetan gero eta gehiago izango dira adinekoak nahiz menpekotasuna duten adinekoak zaintzeko baimenak hartu beharko dituztenak edo kontziliazio horren beharrean izango direnak. Beraz, dauden baliabideak ahalik eta egokien erabiltzeak eta herri txiki zein handietako gizartearen beharretara egokitzeak, ez al luke lehentasun izan behar?\nDuela urte asko ez dela, adinean aurrera joandako irakasle lagun jakintsuari entzun nion independentziari buruzko eztabaida batean: «Euskal Herrian ez da lan handirik izango askapenerako, nazio eraikuntzarako edo herrigintzarako, euskaldunak umeak edukitzen gogoz hasten ez bagara». Algara adina harridura sortu zuen hark esandakoak ingurunean. Esateko moduaren egokitasuna epaitzen hasi gabe, ideia argia zuen hark: herri-politiken erdigunean jarri behar da gure herriaren demografia arazoa/erronka, baldin eta gizarte eta herri bezala etorkizunik edukitzeko aukerarik izango bagenu.\nAzken urteotan, hainbat politika publiko ari dira martxan jartzen, gizartearen zahartzeari erantzuteko. Horien artean badira adinekoei zuzenduak, lan munduari, eta baita umeak edukitzeko adin tartean dauden gazte-helduei ere. Aitatasun edo amatasun baimenak luzatzeak, seme-alabak edukitzeagatik diru laguntzak luzatzeak… adibidetxo batzuk baino ez dira. Eta bistakoa da: ondo egon arren, ez dira nahikoa. Piramide demografikoaren formari begiratzea aski da konturatzeko; gizartearen tornua ederki ari zaio azpialdea gastatzen jada zibaren forma hartzen ari den piramide ohiari. Arazoa hor dago. Lehen mailakoa da. Baina badirudi oraindik lehentasun handiena ez dela gure artean (ez eremu politikoan, ez gizartekoan).\nEtengabeko transformazio handietan murgilduta dagoen gure gizarte konplexuaren zahartzeari erantzuteko, irtenbideak eremu publikoan bakarrik bilatzen baditugu jai dugula uste dut. Kontziliaziorako, edo adinekoak hobeto zaintzeko edo haur gehiago jaiotzeko, edo etorkinak hobeto integratzeko, politika publikoetan sakontzea eta hobetzea ezinbestekoa da. Baina gure bizi ohiturei, kulturari, eta balio sistemari ere erreparatzen ez badiegu, alferrik ibiliko gara. Zahartzeak zahartze, mesedez, inork ez dezala umerik mundura ekarri, ez diruaren eta ez herriaren izenean.\n« Sagarren sekretua\nEnergia aurreztu asmoz »


ONE TWO SLIM Mérida erosi batetik 39€\nOne Two Slim Mérida\nTanta One Two Slim azkar pisua galtzea erosi Mérida\nOna erosteko One Two Slim Mérida, behar:\nNon erosi Mérida One Two Slim\nSartu ordena formularioa web orrian zure izena eta telefono zenbaki bat erosteko modu azkar pisua galtzen One Two Slim in tanta Mérida prezio murriztua. Itxaron deia Kudeatzailea zure eskaera arabera tanta One Two Slimthe Arduraduna zurekin harremanetan jarriko da laster. Lortzeko eta ordaintzeko ondasunak postetxean edo mezularitza nor entregatu partzelaren Mérida.\nAsko gehiegizko pisua jende erabiltzea erabaki osagarriak drogak pisu galera azkar, nor ere ezin harro eraginkortasuna eta segurtasuna aplikazioa, eta beren prezioa ez daude erabilgarri guztiak Mérida. Baina ez dago bat berritzaileak aukera ematen duen tresna azkarrago eta errazago erortzen aparteko kilo horiek.\nNola erosi tanta One Two Slim Mérida\nType Espainian azpian egungo sustapena One Two Slim Mérida (Espainia), erabiltzeko eskaera orria eta idatzi xehetasunak ordena, laster izango duzu deitu aholkularia zure galdera guztiak erantzun eta antolatu entrega One Two Slim adierazitako helbidera. Ordainketa bakailao on partzelaren. Bidalketa kostua One Two Slim mezulari bidez zehaztutako helbide arabera alda daiteke hiria Espainia, jakiteko prezioa Kudeatzailea ondoren jarriz ordena tanta One Two Slim azkar pisua galtzea web-orri ofiziala.\nOrdena Mérida One Two Slim


Lanak entregatzeko epea bukatu da « Hezkuntzari bideratutako teknologiak\n« Mesedez honako inkesta bete ;-)\nLanak entregatzeko epea bukatu da\nPosted by Jon Bustillo on abenduak 16 (2009)\nAurretik adostu genuen bezala abenduak 15a lanak entregatzeko azken eguna zen. Bakarrik onartuko dira aurretik adostutako kasuak.\nBeti bezala eta tamalez !!! batzuk azken egunean hamaika lan entregatu dituzte “presaka eta korrika”. Batzuk epez kanpo sartu dira eta beste batzuk modu ez egokian (sarean behar bezala argitaratu gabe).\nKasu honetan ez dakit nola jokatu, hau da, epez kanpo jasotako lanak onartzea edo ez eta onartzekotan ze izuna jarri. Ez zait ondo iruditzen ikasle batzuk lanak bere epean entregatzeko alegina egitea eta beste batzuek ez, gainera hasieratik entregatu beharrekoa lanak zeintzuk ziren argi eta garbi zegoenean. Nire ustez araudiak betetzeko dira.\nEdozein kasutan hemen bozketa bat jarriko dut zuen iritsia jasotzeko:\nThis entry was posted on abenduak 16 (2009) at 1:03 pm\tand is filed under galdeketa. Laburpen hitzak: galdeketa. You can follow any responses to this entry through the RSS 2.0 feed. You can leave a response, edo trackback from your own site.


Bizirik iraun urik edan gabe « uhandreak\n« Kakalardo bonba-jaurtitzailea\nKomodoko herensugearen ehizatzeko modua »\nKanguru arratoiak deritze euren aurreko hankak oso oso laburrak baitira, eta atzeko hanka bereziki luzeekin jauziak eginez mugitzen direlako, kanguruen antzera. Animalia txikiak dira (10-20 zmkoak, gehienetan 100 gramotik berakoak) eta oso aktiboak, karraskari guztiak bezala, eta beraz energia-eskari garaiak dituzte. Izatez, animali hauek ez dira beste gehienak baino lehorragoak; euren ur edukina normaltzat har daiteke ugaztunen artean (% 66 inguru). Eta ur-proportzio hori mantendu egin dezakete nahiz eta ura eskuragarri ez izan. Are gehiago, janari lehor nahikoa izanez gero, animalia hauek ez dute pisurik galtzen, eta irabazi ere egin dezakete. Eta horrek zera esan nahi du, ur-galerek ez dituztela ur-sarrerak gainditzen. Nola gerta daiteke ur-balantze negatiborik ez izatea, ura gertu ez duten egoera horretan?\nAzter ditzagun ur-sarrerak eta ur-galerak kontu hau argitzeko: ur askerik ez dagoen egoera batean, animalia hauek lor dezaketen ur bakarra jakiak berez duena, gehi jaki horren oxidazio-prozesuen ondorioz lor daitekeena da. Elikagaiek berez dutena inguruko hezetasun-mailaren araberakoa da. Bestalde, jakiaren katabolismoaren ondorioz lortzen dena, ur metabolikoa deritzona, jakiaren konposizio biokimikoaren araberakoa da; jaki mota aldatzen ez bada, hortaz, konstantea izango da jakiaren masa unitateko lor daitekeen ur metabolikoaren kantitatea. Argi dago beraz kanguru-arratoiek jaten dituzten elikagaietatik beste edozein animaliak lor dezakeen ur metabolikoaren kantitate berbera lor dezaketela, ez gehiagorik.\nHori horrela, ur-sarrera mugatua dagoen egoera batean, horrenbeste ez galtzean datza ura aurrezteko modu bakarra. Ikus dezagun nola lortzen duten basamortuetako biztanle hauek ur-galerak murriztea: Alde batetik horretara zuzendutako bizimodua dute, gauez besterik ez dira ateratzen euren habietatik, tenperatuta horren garaia eta hezetasuna horren apala ez denean hain zuzen ere. Bestetik, urarekiko oso iragazgaitza den azala dute, eta beraz apenas galtzen dute ura tegumentutik zehar.\nBaina zer gertatzen da ezinbestekoak diren ur-galerekin? Hau da, gorotzetan, gernuan eta arnas azaleran gertatzen diren ohiko ur-galerekin? Kanguru-arratoiek ekoizten dituzten gorotzak oso lehorrak dira eta horietan galtzen den ur-kantitatea arbuiagarria da.\nArnasketan gertatzen da ekidin ezineko ur-galerarik handiena (>%50). Arnasa hartzeak beti eragiten du ura lurruntzea. Prozesu horretan galdutako ur-kantitatea eguraste-bolumenaren menpekoa da eta eguraste-bolumena oxigeno-kontsumoaren araberakoa; Bestalde, kanguru arratoiek eskari metabolikoa garaiak dituzte, oso aktiboak izateaz gain animalia txikiak baitira. Nola lortzen dute orduan arnasketaren ondorioz lurrundutako ur-kantitatea murriztea? Batez ere gorputz-tenperatura baino hotzagoa den airea kanporatuz: biriken tenperatura ohikoa bada eta urez saturatuta badago ere, sudurretik pasatzerakoan hoztu egiten da. Arnasa hartzerakoan airearen pasabideko paretek beroa eta ura galtzen dute airea berotuz eta urez saturatuz, eta gertatzen den lurruntze-prozesuari esker inhalaturiko airearen tenperaturaren azpitik koka daiteke pasabideko hormaren tenperatura. Arnasa botatzerakoan, biriketatik datorren aire bero eta uretan saturatuak azalera hotz hauetatik pasaerazten da, hoztuz eta ura hormetan kondentsatuz. Airea zenbateraino hozten den aldatu egingo da inhalaturiko airearen tenperatura eta hezetasunaren arabera.\nekaina 1st, 2009 | Atala: Ur eta gatzen balantzea\n2 iruzkin honentzako: Bizirik iraun urik edan gabe\nGameluaren sudurra « uhandreak\niraila 11th, 2010 at 14:03\n[…] sudurra Animalia askok, arnas azaleretatik galtzen dute ur gehiena (horixe gertatzen zitzaion kanguru arratoiari, esaterako). Gameluek, baina, oso gutxi galtzen dute hortik, biriketan lurruntzen den uraren zati […]\nLa rata canguro no necesita beber « Animalia\nurria 13th, 2010 at 9:14\n[…] Esta historia la escribió en vasco Miren Bego Urrutia en Uhandreak; yo me he limitado a ponerla en español.  La tasa ventilatoria es el volumen de medio […]


Partida orekatuak Lekeitioko Beteranoen Txapelketako bigarren jardunaldian - Lea-Artibai eta Mutrikuko Hitza : Lea-Artibai eta Mutrikuko Hitza\nGandiaga I, Pradera, Izarra, Conde eta Bastida Lekeitioko trinketean. Argazkia: Akarregi Pilota\nLigaxkaren hasieratik ikuskizuna eskaintzen ari dira Lekeitioko trinketean Beteranoen Eskupilota Txapelketako bikoteak. Hiru partida jokatu ziren atzo [urtarrilak 20] goizean, eta hasieratik dena emateko prest daudela erakusten ari dira pilotariak.\nAstigarraga-Gandiaga II eta Beraza-Telleria bikoteen arteko norgehiagoka izan zen atzoko lehenengoa. Antolatzaileek adierazi dutenez, ikusmin handia eragin zuen partiduak zeren eta ligaxka hasi berri badute ere, bikote bi horiek dira aurtengo faboritoak.\nIazko txapeldun Mallabiko Telleriak motel zamar hasi zuen partida, eta Debako Astigarragak eta Berriatuko Gandiaga II.enak abantaila handia hartu zuten markagailuan. “Asti maisu sakeagaz eta Gandiaga II. atzean jaun eta jabe 18-11ra ailegatu ziren erresistentzia barik. Telleriak naiz eta atzean jokatu, sakeak ateratzen hasi da, eta jokaldi horri esker markagailuari buelta eman zion 18-18 berdinduz”, azaldu dute antolatzaileek.\nAstigarragak eta Gandiaga IIk, aurrean tanto bikainak eginez eta atzeko teilatuaz baliatuz, 30-22 gainditu zituzten azkenean, Beraza eta Telleria. “Galtzaileek huts asko egin zituzten, baina hurrengoan partidua oso orekatua izan daitekela esan dezakegu”.\nPradera-Gandiaga eta Bastida-Conde bikoteak izan ziren kantxara ateratzen hurrengoak. 30-22 irabazi zuen lehenengo bikoteak, markagailuari buelta emanda. Izan ere, Bastida eta Conde hasi ziren markagailuan agintzen 8-1 eta bazirudien partidua Elgoibar eta Debako bikotearentzat izango zela. Hala ere, Praderak eta Gandiagak lanean jarraitu zuten eta apurka-apurka 14ra berdintzea lortu. Pilota bizia hartuta errez heldu ziren gero, 30. tantora.\nAurrez aurre jartzen azkenak Jaunarena-Foster eta Moral-Egaña izan ziren. 30-21 nagusitu ziren Jaunarena eta Foster. Jaunarena ondo aritu zen aurrean, aginduz eta pilota nahi zuen lekura mugituz, Fosterrek, berriz, zentzu handiz aritu zen atzean, eta bien lanagaz aurrera atera zuten partida, azken aurrekoetara sailkatzeko kontrario zuzen bat gaindituz. “Egaña hobetzen ari da baina oraindik iazko sasoi onetik urrun dago. Moralek partidu gehiago behar ditu bere ohiko joko guztia erakusteko”.\nDatorren domekan [urtarrilak 27] jarraituko du txapelketak. Hauek izango dira partiduak:\n09:30etan : Asti-Gandiaga II/Pradera-Gandiaga I\n10:15etan : Beraza-Telleria/Moral-Egaña\n11:00etan : Jaunarena-Foster/Bastida-Conde\nGandiaga anaien arteko partidua eta ligaxkako sailkapenean postua ziurtatzeko Bastida-Conde eta Jaunarena-Foster bikoteen arteko dema nabarmendu dituzte antolatzaileek.


Sagarraren Festa Hendaian, urriaren 20an. - Sagardoaren Lurraldea\nSagarraren Festa Hendaian, urriaren 20an.\nUrr 7, 2013 Sailkatu gabea 0 comments\nUrriaren 20an, igandea, “Sagarraren Festa” ospatuko da Hendaiako Gaztelu Zahar frontoian goizeko 09:30etatik arratsaldeko 17:00etara bitartean.\n– 09:30: Gastronomia eta eskulan azokaren irekiera, tokiko sagar moten erakusketa eta salmenta Gaztelu Zahar pilotalekuan Akitaniako kontserbatorioaren eskutik. Sagarnoa egiteko tresneriaren erakusketa eta salmenta.\n– 10:00: DZIEZYC FAMILIAK egindako SAGARRAK karro apainduaren aurkezpena (Hendaian bilduriko sagarrez kargaturik), Bidasoako Sagardozaleen Kofradiako kideekin eta haien gomitatuekin.\n– 10:30: Sagarren lehertzearen hasiera, lehengo gisan, Txalapartak eta Kirikoketak lagundurik, Bizkaiko Meatzaldeko Harrigorria taldeko kideekin. Sagarren prentsaketa eta zukuaren bilketa, Azkaingo Txopinondo Sagarnotegiko Dominik Lagadec sagardogilearen ardurapean. 2013ko zukuaren kupeleratzea, 2014ko Bixintxoko festetarako gordeko dena. Animazioa Zarpai Bandaren eskutik.\n– 11:00: Behe Bidasoako haranean 2012. urtean eginiko sagarnoen dastaketa, sagarnotan egositako txorizoarekin. Parte hartzaileak: Aramburu Ganbotzenia (Ziburu), Camino Berri (Biriatu), Borda Berri (Hendaia), Borda Berri (Hondarribia), Burni Etxeberria (Hondarribia), Daguerre (Ainhoa), Garbisu (Biriatu), Garbisu (Ziburu), Olaizola Larrekia (Oleta) eta José Fadon (Ziburu).\nBidasoako Sagardozaleen Kofradiaren 2012ko sagardoak: Aturritxasu, Bordaberritxasu, Burni Bordaberri, Burni, Errekondoletasantxo, Burnierrekondoleta, Santxoburni, Istillarte eta Bordaberri Istillarte.\n– 11:30: Bidasoako Sagardozaleen Kofradiaren laugarren Biltzarra. Ohorezko kideen tronuratzea.\n– 12:00-13:00: Hendaian Kantuz. Euskal kantu tradizionalak, denei irekia. Liburuxkak bertan salgai (5€). Goiz guztian zehar, bertan eginiko sagar zukuaren dastaketa. Sagarnotegi-bazkaria (16€) urriaren 15a aurretik erreserba egin dutenentzat bakarrik (txartelak salgai Festa Komitean edo Turismo Bulegoan). Menua: bakailao tomatearekin, entrekota, Idiazabaleko ardi gasna Anixa sagar gozokiarekin, sagar tarta, kafea eta pattarra. Hendaiako sagarnoa nahi bezala. Josenri orkestrak alaiturik.\n– 17:00: Merkatu Zaharreko Plazan, Herriarteko Harmonia Orkestraren kontzertua, René Zugarramurdi-ren zuzendaritzapean. Eguraldi txarra balitz, Hiri-barneko 1. mailako eskolako entsegu gelan iraganen da.\nFilma musika programa berezia:\n• Willow (J. Horner)\n• Les Aventures de Tintin (J.W. Morgan – R. Parker)\n• Unchained Melody ( A. North)\n• Le Cid (M. Rozsa)\n• Star Trek (Mc Cartney)\n• Titanic-Medley (J. Horner)\n• The Wrong Note Rag (L. Bernstein)\n• La Saga du Parrain (N. Rota)\n• Avatar Soundtrack Highlights (J. Horner)\n• Harry Potter et le prisonnier d’Azkaban (J. Williams).


Arte gune bat sortzeko eskakizuna egiteko 1000 sinadura aurkeztu dituzte udalean\nHemen zaude:Hasiera»Kultura»Arte gune bat sortzeko eskakizuna egiteko 1000 sinadura aurkeztu dituzte udalean\nOndarroako Udala 2019-04-17 Kultura\nHainbat herritarrek HAPON arte gune bat sortzeko eskaera aurkeztu dute Ondarroako Udalean, 1.000 lagunen sinadurarekin. Talde eragilea udaleko alderdiekin batu da proiektua aurkezteko eta konpromisoak batzeko.\nBultzatzaileek nabarmendu dutenez, arte eszenikoetarako espazio baten beharra dago Ondarroan. Herriko sortzaileek ez dute sormenerako leku aproposik eta Euskal Herrian sortutako hainbat ikuskizun ezin dira Ondarroan eskaini, horretarako espazio egokirik ez delako. “Daudenak txikiegiak dira edo ez daude behar bezala prestatuta. Beti alokatutako lekuetara joan behar gara, eta askotan, hori ere ez da nahikoa. Arte eszenikoentzako espazio propio bat eskatu nahi dugu, azken batean”.\nArte eszenikoentzako espazio hori HAPOn sartzea eta «lehentasuna ematea» nahi dute. Horretarako sinadura bilketa egin dute eta 1.000 lagunetik gorak eman dute atxikimendua.\nOndarroako Udalak begi honez ikusi du proposamena eta aukerak aztertzeko prest agertu da. Eneritz Basurko alkateordeak azpimarratu duenez “oso positiboa da herritarrak batu eta eskaerak komunean egitea, herriaren onurarako izango da beti”.


1936ko uztailaren 18a eta memoriaren ertzak - Irutxuloko Hitza : Irutxuloko Hitza\n1936ko uztailaren 18a eta memoriaren ertzak\nPilar Pingarron Zumeta, Donostiako Genozidioaren Biktimen Elkartearen izenean\nMemoria historikoa berreskuratzearen inguruan ehundutako elkarte-sareek garrantzi soziopolitiko eta kultural nabarmena duten gizarte honetan, zaila da azaltzea zergatik gertatzen ari diren blokeo-egoerak (baita negazionismo egoerak ere) nazioarteko legezkotasun humanitarioaren bermea duten lan-ildoen garapenean. Euskal Herrian egoera hau, gure ustez, «memoriaren ertz» dei genitzakeen hiru faktoreren ondorioa da.\nLehen ertza. Ondorioak eta zigorgabetasuna. Diktadorearen heriotzaren ondotik sendotuz joan den zigorgabetze egoera 1970eko hamarkadaren amaieratik aurrera «hauteskundez hauteskunde nagusi» bihurtu ziren alderdiek garatutako estrategia «paktistaren» ondorioa izan da. «Frankismoaren aurkakoek» ordaindu beharreko «zerga» izan zen, ustezko «adiskidetze nazionala» lortu ahal izateko. Biktimen eta erregimenen errepresaliatuak izan ginen lehen sakrifikatuak, den-dena «ondo lotuta» zegoen agertoki politiko «berri» bat lortze aldera. Azken batean, garai luze horretan sendotutako botere sozio-politikoek «trantsizio» eredu bat inposatzea lortu zuten, «erreforma demokratikoa» izenekoa, 1960ko hamarkadan berritutako disidentearen gaineko nagusitasunaren oinarriak erabat mantenduz. Bibliografia ugari dago, joan den mendeko 1970eko hamarkadatik aurrera argitaratua (Tuñon de Lara, Tamames, Etxezarreta, Navarro, Torres, esaterako). Bertan, erregimen frankistaren testuinguruan egin ziren eraldaketa ekonomikoak aztertzen dira, baita ondorengo «araubide demokratikoan» izandako egiturazko «jarraitutasunei» buruzkoak ere.\nBigarren ertza. Memoria historikoari buruzko politika publikoak. Politika hauek diseinatu zituzten talde politiko berberak bat etorri ziren «adostutako erreformaren» definizioan eta bere egikaritzean. Horiek izan ziren, eta dira oraindik ere, erakunde frankisten (monarkia, GC, PA, TOP, FA , adibidez) irudia eta esanahia berritu eta garbitzea lortzeko doktrinamendua eta propagandaz baliatu direnak, aurrekontu-partida handiak erabiliz. Eta hau guztia, «adiskidetze nazionalaren» kontzeptuaren izenean eta 1936ko uztailaren 18ko estatu kolpe militarra eta ondorengo erregimen frankistak gauzaturiko gizateriaren aurkako krimenen zigorgabetasuna legeztatuz. Berrikuspen historiografikoaren testuinguru horretan, interes partekatu bat sortu da zenbait sustatzaile pribaturen, komunikabide boteretsuen eta Estatu-politiken artean. Bilakaera horrek guztiak, diktadura frankistaren biktimen eta errepresaliatuen eskubideen garapen integrala desorekatu egin du.\nErrebisionismo historiko hark eta haren diskurtsoak, erreparazio morala jarduera publikoaren helburu bakartzat izatea lortzen ari da, justiziarenak eta ez errepikatzeko bermeek albo batera utzirik. Horrek guztiak lagundu egin du, eta oraindik ere laguntzen du, negazionismoa indartzeko baldintzak sortzen.\nHirugarren ertza. Mugimendu memorialista. 1936ko militar kolpistek gure herrian eragindako errepresioaren dimentsio eta forma desberdinek, eta gure elkarteen osaera soziokulturalean dauden desberdintasunek, gizateriaren aurkako nahiz genozidioko krimenen biktimen eskubideak defendatzeko gure estrategietan homogeneotasuna eta koherentziaren gabeziek eragin dute. Espainiako Erresumako Gobernuak «memoria demokratikoari» buruzko lege-aurreproiektua aurkeztea izan da 2020ko urrian Estatu osoko Memoria Historikoko kolektiboen topaketak egitearen arrazoia. Topaketa horien esparruan, aipatutako aurreproiektuaren balorazio-testu bat adostea lortu zen, baita indarrean dagoen «zigorgabetasun-ereduari» amaiera emateko gobernuari zenbait proposamen jakinaraztea onartzea ere. Horretarako, lehen neurri gisa, saihestezina da 1977ko Amnistiaren Legeak ezeztatzea, edo zigorgabetasuna luzatzea xede zuten honen zenbait atalena, bederen. Militar kolpistek eraikitako hobi komunak aurkitzea eta gorpuak hobitik ateratzeko eta hauek identifikatzeko prozesu osoa judizializatzea bermatu behar da, benetako eta erabateko babes judiziala bermatzeko. Informazio eta errepresio-zerbitzuei lotutako artxibo publiko nahiz pribatu guztiak begi-bistan jarri eta haietara sarbide librea izatea bermatu behar da.\nFrankismoaren espoliazio eta konfiskazioaren aurrean, aurreproiektuak Estatuaren ondare-erantzukizuna aitortu behar du, eta diktadurari lagundu zieten enpresa-sareei erantzukizunak eskatu, haiek erabili zuten behartutako lanagatik. Euskal Herria bezalako Estaturik gabeko nazioen ikuspuntutik, gure herriari ezarritako estrategia genozidaren ondorioak ere jaso beharko lituzke legeak. Estrategia haren helburua gure identitate soziokulturalaren ezaugarriak ezabatzea izan baitzen, eta erakunde politiko, demokratiko eta subiranoen bidez gure herrialdeko baliabide ekonomikoak erabili eta antolatzeko dugun eskubidea ukatu zitzaigulako. Egia, justizia, erreparazioa eta ez errepikatzeko bermeen helburuak lortzeko, eragile sozialen jarduera baterakorrak garatzea erabakigarria izango da. Interpelazio koordinatua garatzeko mekanismoak antolatzeko gai ez bagara, gaindiezinak izango dira Franco hil ondoren gure eskubideen urraketak betikotzea inposatu zitzaizkigun baldintzak.


Andoni Lubaki | | Andoni Lubaki\n2015-11-05 // Sailkatugabeak // Iruzkinik ez\nMilaka pertsona daude Sentilj-eko (Eslobenia) mugan.\n– Non gaude jauna? Hau iada Alemania da? galdetu dit siriar jatorriko gazte batek.\nEzetz erantzun diot, ez dela Alemania. Eslobenian daudela eta bertako polizia Austriara bideratu nahian dabiltzala.\n– Zenbatera dago Alemania? Zer uste duzu egin beharko genukeela Alemanian bizitza berri bat hasi edo Noruegara joan? Ez dakidala esan diot.\n28 urte ditu eta sekula ez omen du ezagutu bakerik bere inguruan (palestinar errefuxiatuen semea da Yarmouken). Bidaia nolakoa izan den galdetuta «luzea» erantzun dit.\n– Irten ginenetik 50 egun igaro dira. Gure aurrezki guztiak xahutu ditugu bidean eta orain xoxik gabe gaude. Baduzu sakeleko telefonorik jauna Danimarkan dagoen lagun bati dei egiteko? – nire sakelekoa ez dabilela Eslobenian erantzun diot.\n– Eta Hungarian? – galdetu dit bere adiskideak. Galderak harrituta utzi nau eta Hungarian zergatik galdetu diodanean bere erantzunak oraindik harrituago utzi nau.\n– Ez dut siriarrak dauden tokian bizi nahi. Gizon zuriez inguratu nahi dut eta bizi berri bat hasi. Zuek bezala zuria izatea gustatuko litzaidake.\n2015-03-11 // Donbass // Iruzkinik ez\n“Ez da bakea iritsi baina zer beste egin nezake!” esan dit Sergeik. Bonbardaketa batean ukrainar armadak etxea suntsitu zion. Bizi osoa auzo berdinean igaro omen du. “Beste etxe batean jaio eta ezkondu ondoren hemen bizi izan naiz. Gerra hasi eta ospa egin nuen emaztea eta hiru seme-alabekin”. Bere poltsikoko diruarekin enbor batzuk erosi ditu teilatua konpontzen hasteko. Etxe bereko bizilagunak ere konponketa lanetan dabiltza. Sasoiko dauden gazteek adreilu eta egurrak igotzen dituzte. Zahartxoago daudenak teilatua garbitu ondoren pixkanaka horma berriak eraikitzen dihardute. “Ama orain dela bost urte hil zitzaidan eta hilerrian dago lurperatuta. Bertara ere bonbak jaurti dituzte ukrainarrek. Ez dakit zergatik ondo. Hildakoak berriro hil nahi dituztela” dio barrezka. Noizbehinka aita bizi zeneko etxera doa. Ez omen du kalterik jasan baina lapur asko dabiltza inguruan miliziano boluntarioek esan didatenez. “Ezer lapur ez dezaten egunero pasatzen naiz bertatik. Nire etxea apurtuta dago baina aitarenak diren gauza baliotsuak, argazki zaharrak, II. Mundu Gerrako oroigarriak, eta abar lapurrengandik defendatu behar ditugu orain”.\n2015-03-10 // Argazkigintza, Donbass, Etika // Iruzkinik ez\nKivsky auzoa, langileen auzoa da. Inguruko mehategietan egiten dute lan gehienek, baina baita denda eta lantegi txikietan ere. Oligarka gutxi alde honetan. Baina jainkoa (existitzen bada) ez da zuzena izan Kivskyn. Bonbardaketa gehien jaso dituen auzoa da. Ukraniako armadak behin eta berriz erasotu du auzoa Donbasseko milizianoak bertan baseak dituztelako. Zibilak egonda ere tiro, zibilak berriro ere ezkutu bezala erabili. Etxeak errautsetatik irtendako leihodun zuhaitzak dirudite. Jendeari galdetu ezkero Ukraniari gorroto bizia dioela esango dizu. Manifestaldietara joaten dira auzoan bizi diren gutxiak eta gaua lur azpian pasa misiletatik babestuta. Medio ofizialistek eta periferiako politikoek (sasi kazetariek alegia) bildurraren kausaz egiten dutela esango didate. Badira batzuk irain egin didatenak. Baina gaur gauean, europarzale bat pasa da ingurutik eta pertsona askoren etxeko ateetan eta paretetan pegatina hauek itsatsi dituzte. “Esparru eremuetan amaituko duzue” diote pegatinek eta Azov batailoiaren ikurra ageri da. Naziak berriro errautsetatik berpizten ari direla pentsatuko du batek baino gehiagok, beste batzuk kasu puntualak izango direla esango dute, txantxa bat. Baino Kivskyn ezin da naziak famatu egin zuten “Kristal hautsien gaurik” errepikatu. Ez baitago ia ezer hausteko bonben kausaz.\n(Argazkiak: Mikel Oibar/Nervio foto)\n2015-03-09 // Donbass // Iruzkinik ez\nDan-ek bere familia maite du. Kivsky auzoko frontean dago borrokan eta bere eskuetako azala da inoz ezagutu dudan larrurik gogorrena. Metalurgia lantegi batean lan egiten zuen eta gorputza orbanez beteta du. Mariupol-en zuen bere lantokia, familia bezala. Gerra hasi eta batailoi nazi eta faxistek egiten zutena ikusita armak hartzeko “beste aukerarik ez zuela ikusi” esan dit. “Emazteari eta 7 urteko semeari muxu eman eta Donetsk-era etorri nintzen borrokara. Nik ez dakit etorkizunik izango dudan, baina nire semeak badu eta horregatik ari naiz borrokan. Beragatik. Atzo Azov batailoiko internazionalista naziak sartu ziren etxera eta nire senideak meatxatu zituzten. Orain bildur naiz. Mariupol-era joan nahi dut eta nazi horiek borrokatu. Ez naiz komunista, baina Europa gorrotu dut. Mesedez “Antonio”, hemengo frontera lagundu zaitut, ez atera nire aurpegirik familia arazo larriagotan sar ez dadin. Baina mesedez, kontatu nire istorioa zure herrikoei. Zer gertatzen zaigun ulertzen laguntzeko”. Zama astuna bota dit Dan-ek gainera, baina hemen duzue nire saiakera zintzoena.\nPD —> Dan, Mariupolen dago borrokan eta zuontzako goraintziak bidali dizkit. Ea egia kontatu dudan galdetu dit. Lagundu al dizue zer gertatzen den jakiten?\n2015-03-08 // Donbass, Etika // Iruzkinik ez\n5 urte pasa zituen gartzelan John kosakoak. Estatu Batuetan paperik gabe harrapatu eta zulora sartu zuten. 5 urte beranduago, epaiketa baten ondoren bere herrira deportatzea erabaki zuen epai batek. Baina zein da Kosako baten herria? Berak ez du esaten jakin. Bera Georgian jaio, ama errusiarra omen zen, aita Donbass-ekoa. Bere arreba txikia Lugansk-en hezi bazen ere, Kiev-en etorri zen mundura. Bi anaia non jaio ziren ez da gogoratzen. Ezingo die galdetu. Biak hilda daude, gurasoak bezala. Bera ziegan zegoen bitartean hil ziren. “Arreba bat nuen eta bion artean ondo baino hobeto konpontzen ginen. Gerra honetara etortzeko gogorik ez nuen, baina odolak odolari tira egiten dio Kosakook esaten dugun bezala. Batailoi nazi batek arreba bortxatu eta hil egin zuen. Gartzela garaian lagun afgano komunista batek erregalatutako kapela jantzi eta arrebaren heriotza mendekatzera etorri naiz frontera. Kosakoa naiz, odolean daramat. Ezin da Kosako izatea zer den esplikatu. Agian arrebarekin elkartzen banaiz noizbait bion artean erabakiko dugu zer izan den guretzako Kosako izatea”. Gaur John-ek odola gerrate batean isuritzen dena baino askoz ere gehiago dela erakutsi dit.\n2015-03-07 // Donbass // Iruzkinik ez\nGizakiok animali errutinazaleak gara. Gure izaera errutinaren baitan mugitzen da. Su-etenek errutina hori berriro agertaraztea dakarte. Erosketak (ahal den tokian), lagunekin zerbezak hartzera irten (uzten duten tokian), paseoak eman (paseatzeko lekurik gelditu bada). Normaltasunerako bidean laguntzen digu errutina bat izateak. Hortik kanpo, gutxi dira, bizitza normal bat eraman dezaketenak. Kivksy auzoan su-eten faltsu batek errutina ekarri arazi nahi izan du. Emakume batzuk, Nadiaren kasuan, ileapaindegira joateko aukera hartu dute. Umeak parkeetara irteten hasi dira eztanda egin gabeko bonbarik ez dagoela ziurtatu ondoren. Kale txakurrak desagertu eta beleak ospa egin dute. Baina berriro ere eztandek ez dagoela errutinarentzako denborarik diote. Bakoitza bere zulora. Gerratea errutina denean ez omen du bizitza bizitzerik merezi eta horregatik bereari eutsi dio Dmitriv-ek eta bere iloba paseatzera atera da. Bizitzak egunerokotasunean oraindik bizitzea merezi duelako beretzat.\n2015-03-06 // Argazkigintza, Donbass, Etika // Iruzkinik ez\nDonetsk-eko aireportuan ukrainar soldadu atxilotuak ari dira prentsarentzako hildakoak ateratzen. Trofeo gisa erakusten dituzte mundu osoko prentsaren aurrean. Burumakur agertu dira gaur eta guretzako argazki bat ateratzera derrigortu dituzte. Argazkilariok gainera jauzi egin diegu ohi dugun bezala, putreak baikara gehienetan. Alde batetik eta bestetik argazkiak atera eta kamerako pantailan fokua konprobatu dugu. Batzuk aurpegi bila joan gara ondoren, panoramika lortuta. Iskina batean kokatu naiz, desenfoke polit batekin aurpegi bat atera nahian. Burua bueltatu eta nire lankideak ikusi ditut paparazziak balira bezala. Argazkia atera diet presoak hildako gorputzak bilatzen hasi aurretik. Ukrainar bat negar egiten ari dela iruditu zait eta bat-batean pentsakor jarri naiz. Hurrengo egunean irudi hauek mundu guztian ikusiko dira eta soldadu preso hauen familiek, hildakoak ateratzen ikusiko dituzte. Ez dakit zergatik zehazki baina argazkiak ezabatu egin ditut, sekula egin ez dudana, alegia. Ez dakigu zerk ekarri dituen gatazka honetara, eta agian norbait hilko zuten, baina gerra honen errudunak hemendik urrun daudenaren susmoa dut. Argazkigintzaren historiari begiratzen badiogu errudunak gutxitan agertu ohi direla ikasi dugu eta aldiz, errugabeak edo ez hain errudunak erruduntzat jo. Agentziako editoreari esan diot ez ditudala presoen argazkiak bidaliko ezabatu egin ditudalako errespetuz. Editoreak ez ezer berriro bidaltzeko esan dit. Horra hor kazetariok dugun “maniobra marjina” mass-medien aurrean. Berriro ezer esaten didatenerako.\n2015-03-05 // Sailkatugabeak // Iruzkinik ez\nHitzaldietan askotan egiten didaten galdera da ea izurik sentitzen dudan frontean nagoenean. Erantzun berdina ematen dut beti: “Izurik sentitzen ez duena burutik jota dago eta bertan akabatzen dute normalean”. Soldadu ausartenak ere tiroen aurrean daudenean makurtu egiten dira hiltzeko beldurrez. Bildur hori nola kontrolatzen jakitea da garrantzitsuena. Halere nik sentitu dudan izu hori nire argazkia ikusi behar dutenei elaraztea lan zaila izaten da eta argazkilari gutxik lortu dute. Sinetsidazue, arrisku uneetan ateratako argazkiak (abiadura handian atera ez bada) mugituak egoten dira. Hori jakinda, egunsentian, argi gutxirekin argazki “arriskutsu” bat ondo “itsatsia” ikusten bada, fake bat da. Ziur esan dezaket hori eskua su gainean jarrita. Aldiz, eskuetan izango duzun ikara (eta asko izaten da, sinestu berriro) aprobetxatzea eta argazki horrek izua ikuslearengan eragitea, sentipena komunikatzeko modurik onena dela uste dut. Maisu handia izan dut horretan Paolo Pellegrin eta bere liburu itzela “As I was dying” (Hiltzen ari naizen bitartean”. Hitzik gabeko liburu “izu”garria. Post honetan agertzen den argazkia atera nuenean izututa nengoen, Donetsk-eko aeroportuan soldadu batzuei deuseztutako terminalaren barruan patruilak egiten laguntzen nengoela. Eskuetako ikara nire alde izan nuen.\n(Argazkia: Donbasseko milizianoa Donetsk-eko aeroportu barruan patruila egiten)\n2015-03-04 // Donbass // Iruzkinik ez\nEspainiako gerratera mundu guztitik bolondres gerlariak etorri ziren. Nazioarteko intelektual gehienak errepublikarren alde posizionatu zen. Gerra galduta etxera bueltatu ahal izan zirenak kasu gutxitan itzuli ziren heroi moduan. Heuren, gerra aurreko, bizitzetara egokitu ahal izan ziren, ixilik. Nazio gehienek, errepublikar bandoa kondenatu zuen neutraltasun faltsua aplikatzera behartuta zeuden. Bolondresen itzulera errespetatu zuen eta kitto. Neutralak izan ez ziren kasuetan, alemaniako komunista bolondresei gertatu zitzaien bezala, atxilotuak izan ohi ziren eta gehienetan kartzela zigorra (edo heriotz zigorra Nazien kasuan) zuten zai.\nHistorioa pendulu moduan mugitu ohi da. “Neutralitatea” parte hartze ixilaren eufemismo bihurtu da. Galdetu bestela Toro madrildar bolondresari. Etxean bezain beste etsai ditu frontean. Gerra amaitzen denean aldiz etxekoak etsai izaten jarraituko dute ordea. Horra hor espainiar estatuaren neultratasuna.\n(Argazkia: Javier madrildar antifaxista, Toro ezizenez, Bostok batailoiaren base batean)\n2015-03-03 // Argazkigintza, Donbass, Etika // Iruzkinik ez\nGerrate batean heriotza alde guztietan dago. Hildako bat ikustean askotan argazkilarioi barruan sits bat ateratzen zaigu, sagar bateko sagarroia balitz bezala. “Atera edo ez atera?” galdera izaten dugu buruan. Aldi berean deabrua eta aingerua sorbalda gainean. Baina, zertarako etorri gerra batera hildakoak ez erakusteko? Ba al dago hildakorik gabeko gatazkarik? Argazkia ateratzerakoan konposizioaz arduratzea, hildako bat duzunean ez da samurra. Ni ez nau psikologikoki kamarak babesten, lankide askok dioten bezala, zinismoan erortzea bide arriskutsua da. Eta hortan argazkilariok nahiko zinikoak garela uste dut. Errespetuz nola jokatu hildakoarekiko? Familiarekiko? Nola konposatu argazki eder bat hildako batekin perfumatutako edertasun batean erori gabe? Gogoan dut, behinola, Jaime Otamendik irratian egin zidan galdera bat, “heriotza fotojenikoa al da?”. Urte batzuk geroago oraindik ez diot nire buruari erantzun zehatzik eman ahal izan. Sarriren hitz batzuk datozkit burura beti horrelako kasuetan, “heriotza ez da sekula ederra izan, eta ez da izango”. Argazkilariok, ederra izango balitz bezala irudikatzen badugu ere.\n(Argazkian: Donetsk-eko aeroportuan agertutako ukrainar soldaduen gorputz hilak)


Kosnoagako igerilariek maila ona erakutsi dute Euskal Herriko Txapelketan - Busturialdeko Hitza : Busturialdeko Hitza\nKosnoagako igerilariek maila ona erakutsi dute Euskal Herriko Txapelketan\nAsteburuan, Euskal Herriko txapelketa lehiatu zuten junior mailako Kosnoagako bederatzi igerilarik, eta lan txukuna egin zuten denek. Arduradunak pozik daude federatuen maila, gogo eta konpromezuarekin.\nTalde sendoa dauka Gernika-Lumoko Kosnoagako Igeriketa Taldeak, eta txapelketaz txapelketa hori horrela dela erakusten dute igerilariek. Euren denborak hobetu, eta emaitza onak eskuratzen dituzte.\nIkastea helburu hartuta, txapelketako emaitzei baino gehiago erreparatzen die igerian ondo egiteari. Giro bikaina dute igerilarien artean zein entrenatzaileagaz, eta Aritz Urberuaga entrenatzaileak denboraldian zehar taldearekin egindako lana azpimarragarria izan dela diote arduradunek, “igerilari guztiek aurrerapen itzela lortu dutelako”. Giro bikainak taldearen lorpenetan eragin zuzena daukala uste dute.\nAsteburuan, Euskal Herriko txapelketa lehiatu zuten junior mailako Kosnoagako bederatzi igerilarik, eta lan txukuna egin zuten denek. Jomara Undabarrena, Jone Otazua, Anabel Egurrola, Irati Bengoetxea, Iraia Aranbarri, Garazi Bengoetxea, Maialen Foruria, Imanol Loza eta Aimar Irazabal izan ziren Kosnoagako ordezkariak Mendizorrozako igerilekuan, eta “oso ondo” aritu ziren denak, bakoitza bere proban.\nHala, Foruria Euskal Herriko txapelduna da bular modalitateko 50 metro eta 100 metroko probetan. Proba absolutuetan, berriz, hirugarrena da bi modalitate horietan. Garazi Bengoetxeak ere emaitza bikainak eskuratu zituen modalitate librean. Euskal Herriko txapeldunordea izan zen junior mailako 200 eta 400 metroko probetan, eta hirugarren sailkatu zen 800 metrokoan.\nTaldean oso pozik daude igerilari guztiek egindako lanagaz. Federatuen maila, gogo eta konpromezua ikaragarriak izan direla diote arduradunek, eta horrek eskolarteko igerilarietan eragina duela uste dute: “Nagusiak hain gogotsu eta idartsu ikusteak eragina dauka eskolarteko igerilarietan, ispiluaren funtzioa betetzen du”.\nUdalari eskaria. Kosnoaga Igeriketa Taldeko arduradunek azaldu dutenez, hainbat oztopo gaindituz lortu dituzte emaitzak: “Ez gara nekatuko esaten, emaitza guztiak hainbeste oztopo gaindituta iritsi direla”. Izan ere, Gernika-Lumoko herri handi batek igerileku bat baino gehiago izan beharko lituzkeela uste dute: “Gernika-Lumo bezalako herri handi batek ez du halako igerileku bakarra izatea merezi. Kosnoagako igerilariak ez gara kabitu ere egiten, ezta herritar arruntak ere”. Hala, gaia seriotasunez hartzeko garaia dela deritze, “kirola osasuna delako, eta horretan inbertitzea herrian eta herritarrengan inbertitzea delako”.


Rust, 2021ean arrakasta izan duen biziraupeneko bideo-jokoa | Blog Guuk\n29 Marzo 2021 15:21 2 min\nEz Fortnite, ez Among Us. Rust da 2021ean arrakasta izaten ari den modako bideo-joko berria. Beharbada ez zaizu ezaguna irudituko, baina horretarako gaude hemen. Among Us-ekin gertatu zen bezala, Rust biziraupeneko bideo-joko bat da, eta kaleratu eta urte batzuetara bihurtu da ospetsu; areago, azkenaldian, oso ezaguna da Twitch-en.\nBeharbada pentsatuko duzu Rust onlineko joko berri bat dela eta horregatik probatu dutela streamer guztiek batera. Bada, ez; kontrakoa! Rust 2013an estreinatu zen Steam-en, sarbide goiztiarreko formatuan. 2013an, alajaina! Gaur egun, Rust-ek inoiz baino jokalari gehiago ditu.\nEgoland, guztiaren hasiera\nHainbat faktorek izan dute eragina arrakasta horretan, eta mendekotasuna sortzen duen biziraupeneko joko bat sortu dute. Baina, batez ere, gure lagun youtuberren laguntza ezin baliotsuagoa erabakigarria izan da. Aurreko hilabetean, 50 onlineko eduki-sortzaile baino gehiago elkartu ziren Rust-en jokatzeko, bereziki horretarako antolatutako ekitaldi batean. Sinets iezaguzu: lehia epikoa izan zen.\nEz da halako zerbait ikusten dugun lehenengo aldia. Urte-hasieran Egoland inauguratu zen, Rust-erako zerbitzari bat (besteak beste, herrikide dugun Ibai Llanosek kolaboratzen du bertan). Hura inauguratu zenetik, Rust aurtengo onlineko joko ezagunena bihurtu zen. Kalkuluen arabera, estreinatu zenean 240.000 gamer baino gehiago elkartu ziren aldi berean. A zer eromena! Gaur egun, Rust-ek inoiz baino jokalari gehiago ditu, eta Steam-eko joko salduena eta Twitch plataformako ikusiena da. Streameren komunitateak hitz egiten duenean, guk jokatu egiten dugu!\nBiziraupena, biziraupena eta biziraupena\nFacepunch Studios enpresa ingelesak garatu zuen Rust. Joko konplexua da, ez oso erraza, eta lehiakortasun eta errealismo handikoa. Ez dizugu gezurrik esango: erraza ez da.\nHelburu bakarra duzu: bizirautea. Horretarako, gauzak eraiki behar dituzu, eskura dituzun baliabide naturalak lortu, eta, nola ez, jan! Hastean, pertsonaiak ez dauka ezer: ez du arroparik, ez du armarik defendatzeko, ez du jatekorik.\nOnar ezazu. Baliteke gosez, egarriz, hotzez edo nekez hiltzea. Aholku bat: eraiki babesleku bat, ikasi ehizatzen, edo bilatu arropa, hotz handia pasatuko baituzu.\nBetikoa: asko gustatzen zaigu MMO bat izatea (hau da, jokalari anitzeko onlineko joko masiboa);\nhorrela, kuadrillarekin jokatu ahal izango duzu! Ez zara bakarrik egongo: Rust munduan beste gamer batzuk dabiltza, eta haiekin bat egin ahal izango duzu. Hala ere, kontuan izan etsaiak izango direla zure arazo nagusia eta zu maiz hiltzearen arrazoia. Gupidarik ez!\nLasaiago ibili nahi baduzu, sortu kuadrilla bat; lasaiago jokatuko duzu, eta beste gauza batzuk biziko dituzu.\nBaina zergatik da hori guztia hain zirraragarria? Bada, nagusiki, Rust-en ikus-entzunezko formatuagatik; hari esker, streameren arteko reality show moduko bat da. Ikuskizun horretan, jokalarien erreakzioak erabat espontaneoak dira, eta ikusleek barre asko egingo dute.\nNondik deskargatzen da Rust?\nGaur egun, Rust ordenagailuetarako baino ez dago, eta erraz deskarga dezakezu onlineko zenbait plataformatatik; besteak beste, Steam-etik (Microsoft-erako, Windows-erako edo Mac OS-erako). Prezioari dagokionez, Facepunch Studios-en jokoa 22,77 euroren truke eskuratu dezakezu.\nGuuk, online jokatzeko konexio onena\nGamer on bat izateko eta onlineko jokoez gozatzeko, ezinbestekoa da etxean Interneteko konexio onena izatea. Guuk-ek konexio benetakoa eta benetako konexioa eskaintzen du: 600 Mb-ko zuntzarekin, etenik gabe jokatu ahal izango duzu Rust-en.\ngaming rust bideojokoak\nGuuk 5G teknologiara igo da Euskadiko hiriburuetan\nGuuk-en kalitate oneneko teknologia eskaintzen dugu. Horregatik, probak egiten aritu gara gure bezeroei 5G konexioa eskaintzeko gure hiriburuetan.\nEn Guuk ofrecemos tecnología de la mejor calidad. Por eso, hemos estado haciendo pruebas para ofrecer a nuestros clientes la conexión 5G en nuestras capitales.


Udako suari aurre egiteko prest - Nafarroako Hitza Udako suari aurre egiteko prest – Nafarroako Hitza\n2021, ekainak 18 Albisteak, Astekoa, Gizartea, nafarroa 164\nNafarroako Gobernuak asteazkenean burutu zuen hilaren 2an suhiltzaileen lantaldea indartzeko hasi zuen prozesua: Barne Departamentuko arduradunek 150 suhiltzaile laguntzaile kontratatu dituzte udan lan egiteko. Gainera, 120 basozain eta 13 ingurumen teknikari ariko dira urrira arteko kanpainan.\nSuhiltzaileak prest dira. Asteazkenetik, Cordovillako, Lizarrako, Zangozako, Azkoiengo, Lodosako, Tuterako eta Iruñeko Miluzeko parkeetan dira Nafarroako Gobernuak udako kanpainarako kontratatutako suhiltzaile laguntzaileak. 150 dira, denera, eta haiekin ariko dira, datorren urrira bitarte, 150 basozain, Nafarroako Gobernuko Ingurumen Departamentuko hamahiru teknikari eta herrialdean dauden suhiltzaile boluntarioen zazpi taldeak.\nNeguko kanpainan Beran eta Lesakan piztu zen sua gogoan du Pedro Zarok, oraindik ere; Nafarroako Gobernuko Barne Zuzendaritza Nagusiko Esku Hartze Operatibo, Parke, Kanpaina eta Taldeen ataleko burua da Zaro. Otsailaren 20an sortu zen sute horrek 769 hektarea baino gehiago erre zituen bi herriotan, hego haizea lagun; biharamunera arte ezin izan zuten itzali.\nSute hori bi tokitan piztu zela kontuan hartuta, Foruzaingoak hartu zuen ikertzeko ardura. “Oraingoz, ez dakigu zerk eragin zuen”, azaldu du Zarok. Zehaztu du, halere, neguko sute gehienak Nafarroako iparraldean gertatzen direla, larreak hobetzeko asmoz egindako erreketen ondorioz. Neguan, beraz, Mugairiko eta Aurizko parkeetako lantaldeak indartzen dituzte; iparraldekoak, alegia.\nBertzelakoa da egoera udan. Datozen hilabeteotan, batez ere, Iruñetik beherako eremuei so izanen dira herrialdeko suhiltzaileak. Nekazarien lanak eragiten duena da kontuan hartu behar duten arrisku nagusia. “Erdialdean eta Erriberan, laborea biltzeko garaia dute, eta jarduera horrek eragiten ditu su gehienak”, azaldu du Zarok. Makinak erabiltzen dituzte nekazariek uzta biltzeko; lurra lehorra dago, eta makinak sor dezakeen txinparta bakar bat nahikoa da sua pizteko. “Udako beroak eta hezetasunik ezak ez dute laguntzen, eta hego haizea badago, arazo handiak izan ditzakegu”, erran du suhiltzaileen arduradunak.\nNafarroan, suhiltzaileen taldeak —400 kide inguruk osatua— zerbitzu integrala eskaintzen du. Hau da, edozein motatako suteen kontra egiten dute lan. Ohiko lantaldea ez da nahikoa udako eta neguko kanpainei aurre egiteko, ordea, eta, ondorioz, Nafarroako Gobernuak suhiltzaile gehiago kontratatu behar izaten ditu bi garai horietan aritzeko. Berez, suhiltzaile laguntzaileak dira; udan, 150 kontratatu izan dituzte azken urteotan; gutxiagok egiten dute lan, berriz, neguan: 30-35 inguruk. Udan aritzen diren guztiek, beraz, ez dute neguan ere aritzeko aukera, eta, aukera hori izanda ere, zazpi hilabete inguruko lanaldia dute, gehienez jota. Horrek ekartzen die bertzelako lanen bat bilatu behar izatea. Suhiltzaile laguntzaileen aspaldiko aldarrikapena da, hain zuzen, beren lana profesionalizatzea; suhiltzailetzat hartzea, alegia.\n2016ko abuztuko sutea, Tafalla eta Puiu artean.\nUdako kanpainarako kontratatuko suhiltzaileak basoko suteetan aritzen dira bakarrik. Hilaren 2an iritsi ziren lehenengoak herrialdeko parkeetara; hilaren 9an hasi zuen kanpaina bigarren talde batek; eta, azkenak, berriz, asteazkenean hasi ziren lanean. “Suhiltzaile laguntzaile berri guztiek formakuntza zehatza egin behar dute; gero, urtetik urtera, ikasitakoa eguneratzen dute, kanpainaren hasieran”, azaldu du Zarok. Lan poltsa bat du Nafarroako Gobernuak suhiltzaile laguntzaile horientzat. “Lau urtean behin berritzen da”.\nUdako kanpainan ari diren suhiltzaileetako zenbait Iruñeko Miluzeko parkean izanen dira, urrira bitarte. “Parke horretan dago helikopteroz mugitzen den brigada”, erran du Zarok. Esku hartze lasterreko brigada da hori. Bigrada horrek erabiltzen duen helikopteroa ez da suhiltzailek udako kanpainarako duten bakarra. “Bertze bi ditugu, eta Espainiako Gobernuak uzten digun hegazkin bat, gainera, Noainen”, aipatu du suhiltzaileak. 42 ponpa auto ere badituzte, eta suhiltzaileak garraiatzeko bertze 54 ibilgailu. Sute handi bat pizten bada, Nafarroako Gobernuko Ingurumen Departamentuko ibilgailuak eta makinak ere erabiltzen ahal dituzte suhiltzaileek.\nGero eta handiagoak\nSuhiltzaileek, ibilgailuek eta helikopteroek nekez egin dezakete suteen kontra beren lana, sugarrek eguraldia lagun badute. “Eguraldiarekin lotutako baldintzek anitz mugatzen ahal dute gure jarduna”, onartu du Zarok. Tafalla eta Puiu arteko 2016ko sutea jarri du adibide: “Hego haize zakar eta lehorra genuen, eta bizpahiru ordutan suak zortzi kilometro egin zituen. Hori gertatzen denan, nekez lor dezakegu sugarren bidea moztea”.\nTafalla eta Puiu arteko suak 2.300 hektarea baino gehiago erre zituen orain bost urte. Azken hamarkadako suterik larriena izan da. Urte hartan, 4.300 hektarea baino gehiago erre ziren Nafarroan, udan. 2012ko udako kanpaina ere gogoan du Zarok, sute bakar batean 1.000 hektarea baino gehiago kiskali zirelako, Arasen.\nAzken hamarkadan, 2015ekoa izan da suak kalterik txikiena egin duen urtea: uda hartan, denera, 197,7 hektarea erre ziren. Iaz, berriz, ia 737 hektareak hartu zuten su. Gaur egun, klima aldaketaren aldaera kontuan hartu behar da, “ezinbertzean”, Pedro Zarok nabarmendu duenez. “Joera da uda gero eta beroagoak izatea; gero eta lehorte gehiago, eta handiagoak. Suteak, ondorioz, gero eta larriagoak izanen dira”.\nSuhiltzaileak saiatzen ari dira egungo jokalekura egokitzen. Gaur egun, helikopteroak dira haientzako lan tresnarik baliagarrienetako bat; batetik, suhiltzaileak azkar ailegatzen ahal direlako sua piztu den tokira; eta bertzetik, zerutik ikusten dutenak ematen dielako lurretik lan egin behar dutenei ahalik eta eraginkorren izateko behar duten informazioa. “Baina helikopteroak ezin ditugula beti erabili, eguraldiagatik”.\nBertzelako tresnak ere badira; mapa dinamiko bat osatzen ari da Nafarroako Gobernua, adibidez, eremu bateko baso mota, azalera eta inguruan dauden herrien gisako parametroak kontuan hartuta, toki batean edo bertzean pizten ahal den su baten larritasun maila kalkulatzeko. Zarok garbi erran du, halere, betiko lan tresna bat dela, oraindik ere, egokiena: “Prebentzioa”. Pizten ez den sua itzaltzen delako errazen.\n« Zer kontatu, kantatu eta izan\n“Gauak iluna behar luke, eta jadanik utzi dio hala izateari” »\nBehiak, diskurtsotik kanpo\nLinas Korta: "Haztegietan gertatzen dena erakutsi behar da"\nBidean jarraitzeko prest dira


euskaljakintza | EGA 05-06 azterketak\nEGAko azterketen titulartasuna Eusko Jaurlaritzako Hezkuntza, Unibertsitate eta Ikerketa sailekoa da. EGA: 2005eko eta 2006ko azterketak. – 1. argit. Vitoria-Gasteiz: Eusko Jaurlaritzaren Argitalpen Zerbitzu Nagusia, 2006\nEsaldiak berridatzi: A eredua edo C eredua\nTestuingururik gabe: A eredua edo C eredua\nTestuinguruan: A eredua edo C eredua\n17 Responses to EGA 05-06 azterketak\nTxema 2008(e)ko abuztuak 1 at 10:22 am #\nEskerrik asko egindako lanagatik. Liburua badut ere, oso baliagarria da Interneten bidez ere EGA ariketak lantzeko aukera izatea.\nMaite 2008(e)ko abuztuak 1 at 11:04 am #\nKaixo, Txema! Mila esker iruzkinagatik. Ikasleek ere horixe esaten didate, nahiz eta liburua izan, azterketak behin eta berriz egiteko (hurrenkera ezberdinean, erantzunak klik batera…)ondo etortzen dela aukera hau. Horregatik, animatu egin naiz eta egun hauetan 2003-04ko azterketa guztiak formatu honetara pasatzen ari naiz. Amaitzen dudanean, denontzat eskuragarri ipiniko ditut. 🙂\nTxema 2008(e)ko abuztuak 1 at 11:21 am #\nMaite, eskerrik asko berriz ere zure laguntzagatik. Web gune honetan zuk egindako lanari begirada bat eman diot eta ikaragarria dirudit.\nEz nekien 2003-2004ko azterketekin beste liburu bat zegoenik. Saiatuko naiz aurkitzen. Tamalez, ez dakit non. Ideiaren bat?\nBestetik, uste dut zu egiten ari zaren lana, EGAko azterketei dagokiena behinik behin, Eusko Jaularitzakoek egin beharko luketela, web gune batean denontzat eskuragarri ezarri, alegia.\nMaite 2008(e)ko abuztuak 1 at 12:35 pm #\nAupa, Txema! Erabat ados diozunarekin, zalantzarik ez dago Eusko Jaurlaritzakoek dituzten baliabideekin izugarrizko lana egin zezaketela arlo honetan. Nik baino askoz ere hobeto, hori ziur. Imajinatu: programa egokiak edukiak txertatzeko (ni ez naiz informatikaria), erantzunen atalean feedback egokia autoaprendizaia bultzatzeko… Amestea doakoa da, ezta? 😉\nLiburuei dagokienez, Elkar megadendan, behintzat, aurreko urteko guztiak badituzu. Dena den, ez nuen oraindik publiko egin behar baina, udan zehar lan egin nahi baduzu, hementxe dituzu 03-04ko azterketa guztiak (ez dago amaituta lana, baina ia). Euskaljakintzako EGAri begitxo bat botatzea ere aholkatzen dizut (atari hau ere aldatzen ari naiz baina betiko tokian mantenduko dut, goialdean, ezkerrean), interesgarriak gerta dakizkizukeen gauza mordo bat topatuko dituzu…\nEutsi goiari! 🙂\nTxema 2008(e)ko abuztuak 2 at 9:40 am #\n“Pixka bat es mucho” kanpainan zenbat gastatu duten jakin nahi nuke. Ziur nago zuk egiten duzun lana diru gutxiago kostatuko zutela egitea. >:)\nEskerrik asko Elkar dendaren loturagatik. Zoritxarrez 2003-2004ko liburua agortua dago eta, zaharra denez, ez dut uste berriro ekarriko dutenik. Dena den, zuk eginiko lanari esker, ez dut ezertarako beharko.\nEskerrik asko berriro Gasteiztik.\nBakarne 2008(e)ko irailak 9 at 11:18 am #\nEskerrik asko egindako guztiagatik, primerako etekina aterako diote ikasleek ,ziur asko, eta irakasleontzat lagungarria da, zalantzarik gabe.\nOporretan halako lana egiten baduzu, agian oporraldi gehiago beharko duzu (je, je).\n:( 2009(e)ko martxoak 4 at 5:48 pm #\nIzugarrizko laguntza eman dit web orri onek EGAko azterketa prestatzeko. Eskerrikasko!\nBestetik, tamalgarria iruditu zait 07-08 urteko azterketak kentzera behartu izana… Ala ere, oso ondo datorkit 05-06 eta 03-04 urtetako azterketak.\nMILESKER! 😡 😀 ;;) :)) =P~ :-* =P~ 😛\nLeire 2009(e)ko abuztuak 22 at 1:19 pm #\nZorionak egin duzuen lanagatik!! Oso ondo dago!!!\nMaite 2009(e)ko abuztuak 23 at 7:37 am #\nMila esker erantzunengatik eta ea azkenak lehenbailehen sareratzeko moduan gauden! 😉\nYair 2010(e)ko urtarrilak 11 at 7:28 pm #\nZer berri dago hemendik?\nkipula 2011(e)ko otsailak 1 at 12:19 pm #\nINOR BADAGO FESTAREN GOSE MUGI DADILA BEREHALAXE!!!! <:-P\nkipula 2011(e)ko otsailak 1 at 12:20 pm #\naitormartin 2011(e)ko azaroak 14 at 9:30 am #\nizugarrizko informazioa!!!!!!!!!!!!ega gainditzeko hoberena: wwww.paridas.tk\neuskaljakintza» Blog Archive » “EGA 03-04 azterketak” liburu osoa sarean eta EGAko azken aldeketak - 2008(e)ko irailak 5\n[…] ega 05-06 azterketak […]\neuskaljakintza» Blog Archive » Azken egunak EGAko matrikularako eta beste - 2009(e)ko urtarrilak 22\nIKTeroak :: “EGA 2008 azterketak” sarean :: February :: 2009 - 2009(e)ko otsailak 8\n[…] azken urteetako liburuak sareratzen joan gara. Behin EGA 03-04 azterketak eta EGA 05-06 azterketak ipinita, irrikaz nengoen azken liburua esku artean izateko; izan ere, azterketa prestaketan dabilen […]\neuskaljakintza» Blog Archive » “EGA 08 azterketak” sarean - 2009(e)ko otsailak 8\nUtzi erantzuna Txema(r)i Click here to cancel reply.


Agur eta ohore, Martin McGuinness | LAB SINDIKATUA\nNazioartea Idazkaritza Elkartasuna Agur eta ohore, Martin McGuinness\nGaurko egunarekin, Irlandako Sinn Fein alderdiko eta Irlandako mugimendu Errepublikarraren lider historiko den eta aldi berean Irlanda Iparraldeko Lehen Ministro orde zen Martin McGuinnessen heriotzaren berri tristea jaso dugu. LAB sindikatutik bere familia, lagunei, Sinn Fein alderdiari eta Irlandako mugimendu Errepublikarrari hain gogorrak diren momentu hauetan gure doluminak bidaltzen dizkiegu, eta momentu zail hauetan zuekin gaudela ere adierazi nahi dizuegu.\nMartin McGuinness, Irlandako askatasunarekin betidanik konprometitua egon zen pertsona bat eta bakearen, justiziaren eta Irlandako gizon eta emakume guztien parekidetasunaren aldeko borrokalari bat izan zen, bere pertsona eta bere gizatasun osoa ezagututa bakarrik uler zitekeen konpromisoa, hain zuzen ere.\nEz zen, ordea, borrokalari nekaezin huts bat izan. Martin McGuinness pertsona zoragarri bat izan zen, internazionalismo politikoa bere ideal politikoan txertatuta zuen pertsona bat. Euskal Herrian ezagutzeko aukera izan dugu, eta horregatik, hain zuzen ere, euskal gatazka politikoari justizia eta demokraziaren norabidean irtenbide bat bilatzeko egindako lan guztia eskertu beharrean gaude.\nHau ez da agur mezu bat, sarri arte esateko mezu bat baizik. Garaipenaren egunean berriz elkar ikusiko dugu; Euskal Herriaren eta Irlandaren askatasuna ospatzeko Martin McGuinnessek eta beste hainbestze pertsonek borrokaturiko askatasun,a hain zuzen ere.


Elorrioko Udala - Munduko emakume onenak lehiatuko dira Elorrioko Ziklokross txapelketan\nMunduko emakume onenak lehiatuko dira Elorrioko Ziklokross txapelketan\nIgande honetan, azaroaren 12an, ‘Elorrioko Udala Saria Nazioarteko Ziklokrossa Basqueland’ ziklokross txapelketaren 42. edizioa ospatuko da Elorrion (Bizkaia). Aurten, gainera, berritasunak dakartza lasterketak, C-1 kategoria izango baitu, Estatu espainiarrean dagoen mailarik altuena. Euskal Herriko zein naziorteko 500 txirrindularik parte hartuko dute frogan, maila goren-goreneko txirrindulariak, tartean.\n2.950 metroko ibilbidearen baitan, aldamioez eraikitako 26 metrotako piramidea izango da oztoporik nabarmenena. Horrez gain, jaitsieran egongo den 45 metro luzeerako hondar-gunea gainditu beharko dute txirrindulariek, besteak beste. “Egunotan egindako eguraldiak espektakuluari lagunduko dio, lokaztuta egongo delako”, azaldu du Joseba Gorostiza Elorrioko Txirrindulari Elkarteko ordezkariak.\nSari berbera emakume eta gizonentzat\nIazko bideari jarraituz, antolatzaileek emakumezkoen lasterketa indartu nahi izan dute, eta “munduko emakume txirrindularirik onenetarikoak” Elorrion izango direla ziurtatu dute. Besteak beste, Helen Wyman ingelesa, Herbereetako Celyne del Carmen Alvarado eta Manon Bakker gazteak edota prentsaurrekoan parte hartu duen Natalie Edmon izango dira emakumeen lasterketa irabazteko faboritoak. “Gehienak munduko ranking-eko lehen 20 postuetan daude”, adierazi du Gorostizak.\nBere aldetik, Idoia Buruaga Elorrioko alkateak eta Dani Palacios kirol arloko zinegotziak emakumeen lasterketa indartzeko egindako ahalegina nabarmendu dute: “Urteak dira Elorrioko Txirrindulari Elkarteak norabide horretan lanean diharduela, eta guri lan hori eskertzea besterik ez zaigu geratzen”. Zentzu horretan, emakumezkoen eta gizonezkoen lasterketetako irabazleentzat sari ekonomiko berberak emango dituztela jakinarazi dute.\nGizonezko lasterketan, Felipe Ors valentziarra, Aitor Hernández, Javier Ruiz de Larrinaga eta Abadiñoko Jon Munitxa euskaldunak eta Kaliforniako Andrew Giuliani lehiatuko dira, besteak beste.\nLasterketak 9:00etan hasiko dira Masters 40, 50 eta 60 txapelketekin. Emakumezkoena 12:00etan abiatuko da, eta, azkenik, nazioarteko Elite eta 23 urte azpikoena 14:00etan hasiko da. Lasterketa guztiak streaming bidez ikusi ahalko dira, www.rfec.com webgunean.


Haurrentzako Hazel Sukaldaritza Denbora - Ezarri Haurrentzako Hazel Sukaldaritza Denbora Free\nHaurrentzako Hazel Sukaldaritza Denbora\nJokoak Haurrentzako Hazel Sukaldaritza Denbora\nHorrela nahi izanez gero Haurrentzako Hazel Sukaldaritza Denbora , mesedez, saiatu jokoak horietako bat:\nDenbora da Baby Hazelek bere sukaldaritza trebetasunak aztertzeko! Baby Hazel gosea dago eta ama ez da etxean. Zure gogoko cookieak egiten lagun diezaiokezu? Bidali neskatoa erostera behar dituen osagaiak eskuratzeko. gero, gogokoen ogiak prestatzen lagundu. Azkenean, sartu Hazel eta bere maiteak maskota mahai trukatzeko.


Dena ondo bidean, ekainaren hasieran amaituko dituzte skate parkeko obrak - Azpeitia - uztarria.eus\nDena ondo bidean, ekainaren hasieran amaituko dituzte skate parkeko obrak\nIhintza Elustondo 2022-05-18 12:24\nIzarraizko Atea parkean eraikitzen ari diren skate parkea hasi da itxura hartzen. Joan zen martxoan hasi ziren parkea eraikitzen, eta udalak azaldu duenez, "martxa onean" doaz lanak. Erakundearen arabera, eguraldiak laguntzen badu, ekainaren hasieran amaituko dituzte obrak. Zut Skateparks enpresa ari da parke berria egiten, eta lanek 303.908 euroko aurrekontua dute.\nIzarraitzko Atea parkean, Loiolako Inazio Hiribidearen ondoko zelaian, ari dira skate parkea eraikitzen. Guztira, 1.130 metro koadro inguruko pista izango du guneak. Bertan, street eta art skateboarding modalitateetarako egokia den azpiegitura egingo dute. Udalaren arabera, "erdigunean bainera" izango du parkeak, eta egitura berean hiru gune egingo dituzte. Ertz eta bihurgune desberdinak izango ditu, eta 4,5 zentimetroko spin-aren bidez elkartu eta zabalgunean bilduko dira. Horrez gain, street gunea ere egingo dute erdigunearen eta baineraren artean, patinatzeko hainbat elementurekin.\nParkea inguruan integratuz, "eremuari bizia ematea eta herriko beharrei erantzutea" da udalaren helburua. Gainera, hasiberrientzako zein esperientziadun zaleentzako aukerak eskainiko ditu guneak.


Ganekogorta: mendia hirian | Bidaiak | GAIAK\n2021 URR. 28 - 10:28h\nGanekogorta: mendia hirian\nBilbok eta Bilbo Handiak osatzen dute Euskal Herriko gune biztanletsuena. Etxe orratzak, milaka herritar, industria, autoak, poluzioa... Milioi bat pasatxo lagun eremu txikian. Baina pauso batera natura basatia dago. Belardiak, haritz sendoak, eta mendi itxura duen mendigune zabala: Ganekogorta.\nBilboko bihotzetik etzan samar ikusten den mendia da Ganekogorta.\nGanekogorta. Bilboko bihotzetik etzan samar ikusten den mendia da, hiritik 5-7 kilometrora, lerro zuzenean, eta 1.000 metroko desnibelaren mugan. Hiruzpalau orduko buelta erosoa da Ganekogortakoa (998 metro).\nEuskal Herriko biztanleriaren herena txoko geografiko txiki batean bizi da: Bilbo eta hiria inguratzen duten herri populatuak, Bilbo Handia esaten zaion eskualdea. 860.000 biztanle batzen dira han, eta porlana, asfaltoa eta etxe orratz festa nonahi ageri dira. Aisia, arnasa behar duen jendetza da, eta errutina, soinua, eguneroko erritmo astunetik ihes egiteko aukerak mugatuak dira. Artxanda, akaso, gertuen dagoena. Baina Pagasarri, ezagunena. Mendi izaera duen lehen gaina da, 673 metroraino goititzen delako, eta bertatik ikuspegiak hiria eta naturaren arteko kontraste gordina ezin hobeto erakusten duelako.\nDatu ofizialik ez dago, baina Pagasarri izango da, ziur aski, Euskal Herrian jende gehien igotzen den mendia. Hiritik 5 kilometro eskasera dago, eta ordu pare batean izerdia bota eta egunerokoa arintzeko aukera ezin hobea da ehunka herritarrentzat. Egun, autoarekin asfalto eta pista zatar zati handia jaten zaio bideari, Larraskitu auzoan barrena Igertu aparkalekuraino (293 metro). Bidea ez da oso polita. Pista zabal bat, lehen ordu laurdenean, eta pista zatarra saihesten duen haritz basoa beste ordu laurden batean. Azken 10 minutuak pistaz egiten dira, berriro, Ganeta eta Pagasarri muinoak banatzen dituen leporaino iristeko.\nOinez bezala, mendiko bizikletan ere jende asko igotzen da Pagasarriko aterpera. Bidetik gora, bizikleta gainean doazenentzako debeku argia dago: beherantz doazela, ezin dute 15 kilometro orduko abiadura gainditu, gorantz jende asko joaten delako eta istripuak gertatzeko arriskua handia delako. Pagasarriko lepoa leku ederra da. Ganeta eta bere antena itsusiak mendebaldera, eta hainbat mahai eta eserleku, lasaitasunaz gozatzeko. Aterpea ere irekita dago, eta jakina, Euskal Herrian mendia eta hamaiketakoa binomioa elkartzen badira, arrakasta ziurra! Pagasarriko aterpean Miguel Unamuno eta Blas Otero idazleek mendiari idatzitako poesiak ere irakur daitezke!\nPagasarriko lepotik garbi ikusten da Gane-txiki edo Biderdi ertzaren silueta (877 metro). Haren atzean dago Ganekogorta, ia mila metrora, eta ordubete pasatxoan aise irits daiteke Pagasarritik, bide gozoan barrena. Ganekogortaren esanahia garbia da: gainean dagoen korta edo lur zatia. Historia handiko mendia da. Bizkaiko bost mendi «bozineroetako» bat. Alegia, XV. eta XVI. mendeez geroztik Batzar Nagusiak deitzeko erabiltzen zen gailurretako bat, euskal adarrarekin deiadar eginez. Gorbeian, Bizkaiko gailur garaienean jotzen zen aurrena, eta beste lau menditan, ondoren: Oiz, Sollube, Kolitza eta Ganekogorta. Turuta jo ostean, sua pizten zen gailurrean, kea urrutitik ikus zedin. Herritar orok parte har zezakeen Batzar Nagusietan. Turuta entzun osteko ilargi aldaketan egiten zen batzarra. Pasa den ekainaren 3an Oiz mendian irudikatu zen Bizkaian oso errotua dagoen tradizio hau, eta 2019an Ganekogortak hartuko dio lekukoa, ekaineko lehen igandean.\nHemen hasi zen, gainera, Euskal Herriko gailurren lehiaketa, 1914an. Ez zeukan lehiakortasun izpiriturik, urtebeteko epean hamabost mendi igotzeko erronka baizik. Norberak nahi edo ahal zuen denboran, baina urtebetean. 1915. urteko azken egunean, erronka osatu zuten hamalau mendizaleei “Ganekogorto” izena eman zieten (gailurrean bertan ikus daiteke azalpena), eta halako domina bat eman zieten. Egun hainbat mendi elkartek antolatzen dute 100 mendien lehiaketa ezagunak hemen izan zuen jatorria, beraz.\nNekatzerako, Ganekogorta gainera iristen da mendizalea. Nahiko itxura alpinoa dauka, batez ere Laudio aldera egiten duen hegiak, amildegi ikusgarriak baitaude. Betidanik, Arabako eta Bizkaiko lurrak banatzen zituela pentsatu izan da, Gorbeiak bezala. Ez da hala, kartografia neurketa berrienek gailurra, bere osotasunean, Bizkaiko lurretan dagoela diotelako. Gailurretik Pagasarri muino txiki bat baino ez da. Agerikoagoa egiten da azken urtean Bilbon ezaguna egin den Iberdrola dorre erraldoia. Batez ere Ezkerraldea eta Abra aldera eskaintzen duen ikuspegia da ederra. Gertugertu baitago! Hain gertu, ohartzerako zibilizaziora bueltatzen zarela...


200 euroko laguntza hilean seme-alabengatik eta Haurreskolak doakoak izango direla iragarri du Jaurlaritzak\nPublikatuta: 2022/05/18 12:29 (UTC+2) Azken eguneratzea: 2022/05/18 20:58 (UTC+2)\nIñigo Urkullu lehendakariak zenbait proposamen aurkeztu ditu erronka demografikoari aurre egiteko, besteak beste, 200 euroko laguntza zuzena hilean ardurapeko seme edo alaba bakoitzeko, hiru urte bete arte, eta Haurreskolen zerbitzua doakoa, 0-2 urteko etapan.\nHala adierazi du lehendakariak gaur, asteazkena, Eusko Legebiltzarrean egindako osoko bilkura monografikoan, Demografia Estrategiari buruzko norabidea, lehentasunak eta ekimen garrantzitsuenak talde parlamentarioen artean eztabaidatu, partekatu eta zehazteko, EH Bilduk proposatuta.\nUrkulluk Euskadiko egoera demografikoaren erradiografia egin du eta, nabarmendu duenez, "Euskadi, Espainiako Estatuarekin eta Italiarekin batera, jaiotza-tasarik baxuenak dituzten Europako herrialdeen artean dago". EAEkoa 1,28koa da emakume bakoitzeko; Frantzian 1,96 eta Suedian 1,85, esaterako.\nZure interesekoa izan daiteke: Honelakoa izango da seme-alaba bakoitzeko 200 euroko laguntza\n"Negu demografikoa edota gainbehera demografiko gisa definitu daitekeen panorama honek okerrera egin du azken krisialdien eraginez", azaldu du lehendakariak.\nHala, Jaurlaritzak aurkeztutako estrategiaren baitan 37 ekintza daude jasota, horietako batzuk nabarmenak jaiotze-tasa eta gazteen emantzipazioa sustatzeko.\nLehendakariak azpimarratu dituen lau proposamen nagusiak hauexek dira:\n-200 euroko laguntza zuzena hilean ardurapeko seme edo alaba bakoitzeko, hiru urte bete arte, 100.000 eurorainoko diru-sarrerak dituzten familientzat.\n-Gazteentzako epe luzeko mailegu subsidiatu edo interesik gabeko eta itzulketako programak, ekintzailetza, prestakuntza edo etxebizitza-proiektuetarako.\n-Doakotasuna bermatzea 0-2 urteko etapan, Haurreskolen Partzuergoa indartuz.\n-Arauetan, estrategietan, planetan edo inbertsio-programetan ikuspegi demografikoa txertatzea.\n"Neurri horiei alokairurako laguntzak gehitu behar zaizkie, 275 eurorainokoak hiletan, Gaztelagun programaren bidez. Etxebizitza, formakuntza eta ekintzaletzarako maileguak; Haurreskola zerbitzuen doakotasuna 0-2 urteko etapan; eta kontziliazioa indartzeko neurriak baita ere", nabarmendu du.\n3 urte baino gutxiagoko seme-alabak dituzten familiei zuzendutako diru laguntzak gauzatuz gero, "bi seme-alaba dituen familia batek, hiru urte dituzten arte, 6.900 euro jaso ditzake zuzeneko laguntza eta kenkari fiskalen bidez. Horrekin batera, etxebizitzaren alokairurako laguntzak, haurtzaindegiaren doakotasuna eta kontziliaziorako laguntzak ere jaso ditzake". Gainera, diru-sarrera baxuak dituzten familien kasuan, bateragarria litzateke DSBE laguntzarekin.\n"Apustua laguntza-sistema iraunkor eta jasangarria bultzatzea da, baldintza egokiak sortuko dituena, emantzipaziorako zein familiek nahi dituzten seme-alabak izan ditzaten, baldintzen falta atzerapenik eragin gabe», nabarmendu du lehendakariak.\nHain zuzen ere, EAEko herritarrak 30,2 urterekin emantzipatzen dira, "Europako batez bestekoan, 25,9 urte, baino lau urte beranduago".\nAzkenik, "Herri Plan gisa Legebiltzarreko aportazioekin artikulatzeko" asmoa erakutsi du Urkulluk. "Estrategia bat, begirada 2030ean jarrita".\n"18 urtera zabaldu beharko lirateke"\nNerea Kortajarena EH Bilduko legebiltzarkideak lehendakariari erantzun dio, proposamena entzun eta gero, eta, esan duenez, "politika natalistek porrot egin dute, ez dira egokiak aurrean daukagun erronkari aurre egiteko".\n200 euroko diru-laguntzaren proposamena dela eta, "ez dago gaizki, zehaztasun gabeko jarrera batetik" UNICEFek planteatutako ildoak betetzeko urratsak eman izana, esan du Kortajarenak. Halere, nahiz eta "lehen aurrerapauso bat izan, 18 urtera zabaldu beharko lirateke", zenbait erakundek gomendatzen dutenez.\n"Ezustean harrapatu du"\nLaura Garrido Alderdi Popularraren kidearen esanetan, Exekutibo hau "ezustean harrapatu du gai honek". EH Bilduk 200 euroko diru laguntzaren proposamenaren inguruan esandakoaren ildotik, Garridoren iritzian "aurrerapausoa da 200 euroko laguntza iragartzea, eta bateragarria izatea gainerako laguntzekin, baina ez da nahikoa, anbizio handiagoa izan behar dugu. Aukerak egon, badaude, datu ekonomikoen eta aldundien diru-bilketa datuen errealitatea" aintzat hartuta.\n"Herri akordioa lortu behar dugu"\nMiren Gorrotxategi Elkarrekin Podemos-IUren bozeramalearen arabera, "nahiko genuke gaur herri hitzarmena lortzea, eta horrek aipatutako arazoen aurrean analisi partekatua egin ahal izatea, begirada feminista batetik. Horrek ahalbidetuko luke zerbitzu eta prestazio konkretuetan, eta neurri fiskal konkretuetan gauzatzea neurriak, azken batean, familia, segurtasun espazio bat izan dezan".\n"Joerari buelta ematea lortu behar dugu"\nGloria Sanchez PSE-EEko kidearen hitzetan, "ezinbestekoa da ahalik eta akordio zabalena lortzea, jaiotze-tasaren joerari buelta ematea lortu behar dugu, 2030rako % 15 igoera lortuta. Landa eremuan, despopulatzeari eta zahartzeari erantzun behar diogu".\nJoseba Diez EAJren bozeramaleak ere lehendakariak aurkeztutako proposamen zehatzak izan ditu hizpide. Diezen esanetan, "neurri ausartak dira, eta espero dugu esateko moduan egotea neurri egokiak izan direla, baina hori ezingo dugu esan bihar, ezta sei hilabete barru ere, neurri demografikoen eragina ikusteko pazientzia eta baretasuna behar da eta".


Lan baldintzak hobetzeko hitzarmen baten aldeko borrokan dira Gasteizko (Araba) Detesa lantegiko beharginak. Astelehenean hasi ziren geldialdiekin, eta gutxienez ostiralera arte jarraitzeko asmoa dutela adierazi du langile batzordeak. Aldi baterako kontratuen tasa handia salatu dute, besteak beste, eta azaldu dute kontratu finkoarekin egon beharko luketela guztiek, "egiturazko lanak" egiten dituztela-eta.\nGainera, egoera horretan, langile berrienek gainerakoek baino soldata txikiagoa kobratzen dutela gaitzetsi dute, eta urteak pasatu behar izaten dituztela gainerakoen baldintza berberetan aritzeko. Enpresaren ezezkoen aurrean, lan baldintzak hobetzeko borrokan jarraituko dutela ziurtatu dute beharginek.


Bittor Egurrola - Wikipedia, entziklopedia askea.\nBittor Egurrola (Gernika), 1968tik 1970era bitartean aritutako abeslari bizkaitarra da. Tarte horretan hainbat sari irabazi zituen, jaialdi andana egin zuen, gehienak Bizkaian, Cinsa diskoetxeak argitaraturiko bi disko txiki grabatu zituen eta Herrikoi taldeko kide izan zen, Maite Idirin, Naikari, Zintzoak, Beti-Alai eta Olangarekin batera.\nBeste askori gertatu bezala, Mixel Labegerie eta Raimon kataluniarraren abestiak entzuteak bultzatu zuen Bittor Egurrola kantatzen hastera. "Banuen gogoa barruan nituen gauza batzuk azaltzeko. Gitarra lagun egokia iruditu zitzaidan nire sentimenduak agertzeko", adierazi zion Joxemari Iriondo kazetariari. Kantagintzan ibilbide laburra izan zuen Egurrolak. 1968an hasi zen kantari, eta urtea bukatu aurretik saritu egin zuten Abrako I. Sariketan eta Bilbon egindako lehiaketa batean. Bietan bigarren saria jaso zuen; Abrakoan, Argoitia neba-arreben atzetik sailkatu zen. Olabarri auzoan (Errigoiti, Bizkaia) eman zuen lehen jaialdia, 1968ko maiatzean, eta jarraian Bizkaiko beste hainbat herritara heldu zen: Gernika, Zeberio, Iurre... Tarteka Gipuzkoan ere kantatu zuen, eta ilusio handiz parte hartu zuen Zaragozako (Espainia) eta Parisko euskal ikasleek antolatutako jaialdietan.\n1969an bi disko txiki argitaratu zituen, Xabier Gereñok zuzendutako Cinsa diskoetxearen laguntzaz. Lehenengorako bost kantu grabatu zituen, baina horietako bat, bere kanturik ezagunena, "Gernikako arbola", atzera bota zuen zentsurak. Kantu guztiak Egurrolak idatzitakoak ziren, eta Naikari orkestrarekin grabatu zituen. "Pake usoa" Martin Luther King beltzen eskubide zibilen aldeko borrokalariari eskaini zion, eta "Unibertsalak" izenekoan "herrien Europa" aldarrikatu zuen. "Nire eskaria" kantuan berriz, zera zioen: "Ni ez naiz artista, ni ez naiz gitarrista...". Bigarren disko txikian hiru kantu grabatu zituen, aurreko diskoan atzera botatako "Gernikako arbola" horien artean. Rikardo Arregi zendu berriari eskaini zion Egurrolak lan hori.\nGipuzkoan Ez Dok Amairu egiten ari zen lan ona ikusita, Herrikoi taldea sortu zuten Bizkaiko hainbat kantarik, Bittor Egurrola tartean. Maite Idirin abeslaria, Naikari orkestra, Zintzoak eta Beti-Alai taldeak eta Olanga izan zituen lagun proiektu hartan, baina denbora gutxi iraun zuen egitasmo horrek. Emanaldi bakarra egin zuten, Bilboko Ayala antzokian, eta ondoren bertan behera geratu zen.\n1970eko amaieran kantagintza uztea erabaki zuen Egurrolak. Zergatia honela azaldu zion Mikel Ugalde kazetariari elkarrizketa batean: "gitarra, abestia, musika landu egin behar da, ordu luzeak eskaini, eten gabeko saiotan jardun. Euskal abesti arloan gogoa, almena, lana eta denbora eskainiko dion jendea behar da hots, amateurismotik irten beharrean gaude. Nik ez dut horrelako aukerabiderik..." (1). Euskal abestian nagusitzen ari zen joeraz ez zegoen gustura. "'Folklorismo' usaia nabari zaio gaurko protesta abestiari. Bestalde, "gorakada" gehitxo ikusten dut euskal abestietan: gora gure ohiturak, nire osabaren... amaren... Sasi protesta asko sobran dagoela esango nuke" (1). Hitz hauekin Egurrolak azaldu nahi zion kazetariari, autokritika kantak beharrezkoak zirela baina oso gutxi egiten zirela.\nBestetik, ikastolen mugimenduak erakartzen zuen Egurrola, eta bide hori hautatu zuen 1971n, Deustuko ikastolan hasi baitzen irakasle.\nUK Uribe Kostako aldizkariak Egurrolaren bi disko txikiak CD formatuan kaleratu zituen 2000. urtean. Halaber, zentsuraren ondorioz inoiz argitaragabeko kantu bat, "Umezurtza", grabatu zuen Egurrolak bilduma horretarako. Pianoan, Natxo Libanok lagundu zion.\nBittor Egurrola (1969, Cinsa)\nBittor Egurrola, Naikari orkestrak lagunduta (1969, Cinsa)\nBittor Egurrola. 1968-1970 (2000, Uribe Kostako Aldizkaria)\nEdukiaren zati bat «Bittor Egurrola» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.\nOrriaren azken aldaketa: 4 apirila 2019, 20:30.


Canny-sur-Thérain - Wikipedia, entziklopedia askea.\nFormerie, Boutavent, Campeaux, Saint-Samson-la-Poterie, Grumesnil, Haussez eta Formerie\n112 (%49.3) 116 (%51.1)\nCanny-sur-Thérain Frantziako udalerria da, Oise departamenduan dagoena, Frantzia Garaia eskualdean. 2013an 187 biztanle zituen.\n2007an Canny-sur-Thérain udalerrian erroldatutako biztanleak 187 ziren. Familiak 64 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 20 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 91 etxebizitza zeuden, 67 familiaren etxebizitza nagusia ziren, 19 bigarren erresidentzia ziren eta 5 hutsik zeuden. Etxebizitza guzti hauek 87etxeak ziren. 67 etxebizitza nagusietatik 62 bere jabearen bizilekua ziren eta 5 alokairuan okupaturik zeuden; 3 etxek bi gela zituzten, 9 etxek hiru zituzten, 24 etxek lau zituzten eta 30 etxek bost zituzten. 45 etxek euren parking plaza propioa zuten azpian. 26 etxetan ibilgailu bat zegoen eta 31 etxetan bat baino gehiago zituzten.\nCanny-sur-Thérain udalerriko biztanleria-piramidea 2009an .\n2007an lan egiteko adina zuten pertsonak 121 ziren, horien artean 84 aktiboak ziren eta 37 inaktiboak ziren. 84 pertsona aktiboetatik 73 lanean zeuden (46 gizon eta 27 emakume) eta 11 langabezian zeuden (3 gizon eta 8 emakume). 37 pertsona inaktiboetatik 9 erretiraturik zeuden, 11 ikasten zeuden eta 17 "bestelako inaktibo" gisa sailkaturik zeuden.\n2009an Canny-sur-Thérain udalerrian 72 unitate fiskal zeuden, 195 pertsonek osaturik. Pertsona bakoitzeko diru-sarrera fiskalaren mediana urteko 13.817 euro zen.\n2000. urtean Canny-sur-Thérain udalerrian 8 nekazaritza-ustiategi zeuden.\nBNF: 152673677 (data)


Belateko mendietan | Kirola | Berria\nMendi biribil eta biluzi hauek Ultzama, Malerreka eta Baztan haranen ikuspegi paregabea eskaintzen dute.\nIrudian, mendizale bat Garmendiatik Baztan aldera so. MIKEL ARRIZABALAGA Tamaina handiagoan ikusi\nMikel Arrrizabalaga -\nDuela urte batzuk arte, Belateko mendatea gainditzen zuen errepide zaharretik gertu, mendebalderantz, izen bereko mendilerroan hiru mendi nabarmentzen ziren: Putzuetako gaina, Txaruta eta Garmendia. Ibilaldi honek hirurak lotzen ditu oso luzea eta zaila ez den pasealeku batean. Pagadiak nonahi, mendi biribil eta biluzi hauek Ultzama, Malerreka eta Baztan haranen ikuspegi paregabea eskaintzen dute.\nBelateko errepide zaharraren ondoan dagoen Karabineroen etxea edo Venta Quemadan emango diogu hasiera ibilaldiari. Metro batzuk lehenago dagoen gurdibide batetik jaisten hasiko gara, eta egoera txarrean dauden eraikin zahar batzuen ondora iritsiko gara. Bidea bitan banatzen da, eta guk eskuinekoa aukeratuko dugu. Pagadian sartzen den pistatik gora egiten hasiko gara, eta, bertatik, Berriozokoa izenez ezaguna den muinoan dauden hainbat antena eta etxolen ondora igoko gara. Ikuspegia zabala eta ederra da. Ekialdean Gartzaga eta Okolin mendi-mazelak ikusiko ditugu; mendebaldean, berriz, Txarutaren tontorra agertuko zaigu.\nIbarbidera jaisten hasiko gara beste pista zabal batekin topo egin arte. Bentaxar inguruan gaude. GR-12aren bide seinaleak ikusiko ditugu, eta pagadia zeharkatzen duen lurrezko pista zabaletik erraz egingo dugu aurrera. Aldapa txiki bat igo, eta berehala ohartuko gara Putzuetako gainetik gertu gaudela. Pista zabala utzita, tontor biribilera zuzen igoko gara. Bertan ez dugu buzoi edo bestelako markarik ikusiko. Ikuspegia orain arte deskribatutakoaren antzekoa da. Segidan, Txaruta aldera jaisten hasiko gara, aurrez utzi dugun pistarekin bat eginez. Hori gurutzatu, eskuin aldean borda bat utzi, eta, pago artetik igaro eta gero, putzu txiki batera aterako gara. Aurrez aurre dugun malda piko eta biziari aurre egin, eta azkar igoko gara tontorrera. Postontzia eta erpin geodesikoa topatuko ditugu, besteak beste. Buzoiak baserri itxura du, tapa batekin: Jaizkibel, 1968ko ekainaren 23a.\nIparraldean Garmendia mendiaren tontorra agertuko zaigu, eta, bertara joateko, berriro maldan behera jarriko gara pista zabalarekin bat egin arte. Hori gurutzatu, eta gertu ikusiko ditugun bi bordatarantz joko dugu. Bi eraikinen artetik igarota, Garmendiaren tontorrera igotzeko aldapa gogorrari aurre egingo diogu.\nHasieran zuhaitz gutxi batzuk aurkituko ditugu. Baina, berehala, horiek desagertu egingo dira, eta maldari aurre egiteko leku erosoena bilatuko dugu. Baserri itxurako buzoia, nahiko hondatua, harrizko mugarri baten ondoan topatuko dugu. Iparraldean, gure oinetan, Doneztebe, Donamaria, Aurtitz eta abar ditugu, eta, haranaren beste aldean, Mendaur, Ekaitza eta abarren gailurrak. Baztan harana ere oso-osorik ikusteko aukera izango dugu. Tontorra, aurrekoak bezala, belartsua da, Txaruta baino biribilagoa.\nIgotako bidetik, berriro borden ondora jaitsiko gara. Pista zabala hartu, eta ezkerraldetik aurrera egingo dugu, abiapuntura itzultzeko iparraldeko hegaletik jaisten hasiz. Pagadiak ezker eta eskuin, luzaroan jarraituko dugu lehen zatia oso laua den bide erosotik. Azken zatian, berriz, gorabeheratsuagoa den bidetik langa bat igaro, eta hedagailuraino igotzeko erabili dugun pistarekin bat egingo dugu, eta Venta Quemadara itzuli.\nAthletic Real Madrilen areara heldu den bakoitzean txiki geratu da Courtoisen aurrean. Benzemak sartu du partidako gol bakarra.\nAmorebietak eta Realak, aurrera; Tudelano eta San Juan, Kopatik at\nAmorebietak 0-1 irabazi dio Europari, eta Realak 0-4 Pulidori. Tudelanok Bergantiñosen kontra 2-0 galdu du, eta San Juanek 1-2 Reyesen aurka.


Bai Euskarari Ziurtagiria zozketaren zenbaki sarituak\nBerriak Bai Euskarari Ziurtagiria zozketaren zenbaki sarituak\n2015/09/25, Ostirala - 14:56\nBai Euskarari egitasmoa dela-eta Bai Euskarari Ziurtagiriaren zozketa ekimena burutu da Azkoitian.\nHonela, gaur eguerdian jendaurrean hiru zenbaki sarituak atera dira. Hauexek dira zenbaki horiek:\n1- 1104 Ikasi Groups Solutions S.L.\n2- 1716 kinttela estankoa\n3- 2698 Traki harategia\n1- 3011 Traki harategia\n2- 0827 Fk kopistegia\n3- 0774 Etxaniz autoeskola\nEpea 15 egunetakoa da, eta beraz, urriaren 9rako saridunak azaltzen ez badira ordezko zenbakidunek jasoko dute saria.\nIrailaren 14an hasi eta 24a bitartean, Bai Euskarari Ziurtagiriaren zozketarako txartelak bezeroen artean doan banatu zituzten aipatutako Ziurtagiria Azkoitian duten establezimenduek.\nEkimen horren helburua Bai Euskarari Ziurtagiridunak ezagutzera ematea da, berau eskuratu duten herriko eragileek euskararen alde egindako ahalegina txalotzea. Baita euskaraz bizitzeko euskaldunok ditugun gune euskaldunen aukerak jakinaraztea ere. Azkoitian Ziurtagiria duten establezimenduak hauexek dira:\nAutobuses La Guipuzcoana S.L.


Irailaren 4arekin batera denboraldi berriari emango zaio hasiera Ataun Irratian eta saio guztiak etorriko dira berrituta.\nIkasturte berriaren zain geunden eta iritsi da egun handia. Udako oporraldiaren ondoren, indarberrituta eta lanerako gogoz gatoz Ataun Irratian ere eta hau guztia zurekin ospatu nahi dugu behar den bezala.\nGaur arratsaldeko seietatik aurrera programazio berrian sartuko da Ataun Irratia eta webgunea itxuraz aldatu bada ere, eguneko 24 orduetako uhinek leku berberean jarraituko dute zuk nahi duzun guztia eskaintzen.\nGorka Santestebanen "Ostiraltxo" saioa bueltan izango da gaurtik aurrera. Egun berdinetan (ostiraletan) entzuteko aukera izango bada ere, 17:00tan izan ordez, 18:00tatik aurrera izango da hemendik aurrera. Santesteban «sorpresa asko topatuko ditugu denboraldi berri honetan», beraz, irratiaren beste aldean egotea izango dugu guztiok onena.\nIoar Aizpuruaren "Nahikoa da" magazina ere bueltan izango da. Baina hau, irailaren 12tik aurrera entzuteko aukera izango dugu larunbat eta igandero, 10:00tatik 12:00tara bitartean. Maitane Ormazabal, Ane Murua eta Gorka Santesteban kolaboratzaileek, beraien atal paregabeak izaten jarraituko dute.\nTop ATI zerrendak ere, ez du bere botoak zenbatzeari utziko. Honek ere, irailaren 12an izango du denboraldi berriaren hasiera eta beste behin ere, Ioar Aizpurua aurkezle handia izango da mikroaren aurrean eseriko dena.\nJulen Iraolak berriz, "Pop GO!" saioan ere utziko dizkigu bere kanturik onenak. Larunbatetan bera izango bada ere, igande arratsaldeetan Ioar Aizpurua arituko da zuri musikarik onena jartzen. Ordutegi berberarekin 17:00tatik 19:00ak arte izango dira.\nAtaun Irratiaren VIP saioa ere bueltan izango da. Oraindik data zehatza baieztatuta ez badago ere, laster izango da honen berri eta itxura berri bat ekarriko duen saio batez gozatzeko aukera izango dugu.\nIkusten dugu beraz Ataun Irratian ere ez garela atzean geratzen diren horietakoak. Uda honetan indarrak hartu eta gogotsu etorri gara elkarrekin batera beste denboraldi bati aurre egin ahal izateko. Animatzen al zara gure uhinen ontzira igotzera?\n#Ataun #Irratia #AtaunIrratia #DenboraldiBerriak #SaioBerriak #GorkaSantesteban #Ostiraltxo #IoarAizpurua #NahikoaDa #TopATI #JulenIraola #PopGO #AneMurua #MaitaneOrmazabal #EuskalHerria #Euskadi #Gipuzkoa #Bizkaia #Araba #Goierri


Saint-Vincent (Tarn eta Garona) - Wikipedia, entziklopedia askea.\nSaint-Vincent (Tarn eta Garona)\nArtikulu hau Tarn eta Garonako udalerriari buruzkoa da; beste esanahietarako, ikus «Saint-Vincent».\n44° 09′ 39″ N, 1° 28′ 17″ E / 44.1608°N,1.4714°E / 44.1608; 1.4714Koordenatuak: 44° 09′ 39″ N, 1° 28′ 17″ E / 44.1608°N,1.4714°E / 44.1608; 1.4714\nAuty, Caussade, Mirabel, Molières, Montalzat eta Réalville\n155 (%53.8) 130 (%45.1)\nSaint-Vincent (frantsesez eta ofizialki: Saint-Vincent) Okzitaniako udalerri bat da. Administratiboki Frantziako Tarn eta Garona departamenduan dago, Midi-Pyrénées eskualdean. 2013an 305 biztanle zituen.\n2007an Saint-Vincent udalerrian erroldatutako biztanleak 305 ziren. Familiak 108 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 40 seme-alabarik gabeko familiak ziren, 44 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 123 etxebizitza zeuden, 115 familiaren etxebizitza nagusia ziren eta 8 bigarren erresidentzia ziren. 113 etxeak ziren eta 10 apartamentuak ziren. 115 etxebizitza nagusietatik 92 bere jabearen bizilekua ziren, 19 alokairuan okupaturik zeuden eta 4 doan lagata zeuden; 3 etxek bi gela zituzten, 11 etxek hiru zituzten, 38 etxek lau zituzten eta 63 etxek bost zituzten. 110 etxek euren parking plaza propioa zuten azpian. 41 etxetan ibilgailu bat zegoen eta 71 etxetan bat baino gehiago zituzten.\n2007an lan egiteko adina zuten pertsonak 196 ziren, horien artean 156 aktiboak ziren eta 40 inaktiboak ziren. 156 pertsona aktiboetatik 145 lanean zeuden (79 gizon eta 66 emakume) eta 11 langabezian zeuden (4 gizon eta 7 emakume). 40 pertsona inaktiboetatik 12 erretiraturik zeuden, 16 ikasten zeuden eta 12 "bestelako inaktibo" gisa sailkaturik zeuden.\n2009an Saint-Vincent udalerrian 111 unitate fiskal zeuden, 286 pertsonek osaturik. Pertsona bakoitzeko diru-sarrera fiskalaren mediana urteko 13.131 euro zen.\n2007an zeuden 5 komertzioetatik, 1 janari enpresa zen, 1 bestelako produktu industrialen fabrikazioko enpresa zen eta 3 ibilgailuen saltze eta konpontze enpresak ziren.\n2000. urtean Saint-Vincent udalerrian 43 nekazaritza-ustiategi zeuden, 1.218 hektarea erabiltzen.\nAuty (3,1 km)\nMirabel (4,7 km)\nCaussade (5,1 km)\nRéalville (5,3 km)\nMontalzat (5,6 km)\nCayrac (6,9 km)\nMonteils (7,5 km)\nBNF: 15277806m (data)\nOrriaren azken aldaketa: 11 azaroa 2020, 00:27.